Berhijab Ziarah Pusara Asyraf, BCL Tabur Bunga Sempena ‘Wedding Anniversary’

Sedar tak sedar sudahpun menginjak tempoh dua tahun, suami kepada penyanyi dan pelakon jelita Indonesia, Bunga Citra Lestari, Asyraf Sinclair pergi menghadap ilahi.

Walaupun kebelakangan ini, BCL atau lebih mesra disapa sebagai ‘Unge’ sedang dilambung kontroversi kononya dia sedang hamil, berikutan tular dilaman sosial fotonya berperut buncit.

Memilih untuk berdiam diri dan enggan mengambil pusing hal itu, BCL hanya memfokuskan pada kehidupanya dengan memuat naik video menziarahi pusara arwah suaminya bersempena ulang tahun perkahwinan mereka yang ke-14.

“14 tahun lalu, kita sudah berjanji untuk sentiasa menyayangi antara satu sama lain. Dan, hari ini walaupun kita berada di dunia yang berbeza dan kehidupan telah berbeza untuk saya di sini tetapi, awak akan selamanya dihati saya. Happy Anniversary!,” tulis Unge di ruangan kapsyen.

Video tersebut memaparkan Unge membawa sejambak kelopak bunga membawa kelopak bunga mawar dan menaburkanya di atas pusara Allahyarham Ashraf sambil menitiskan air mata kerinduan.

Unge berkata, kenangan dan saat-saat indah bersama arwah Asyraf akan sentiasa berada di dalam hatinya sebagai kenangan terindah.

Meninjau ke ruangan komen, Hijabista mendapati kebanyakkan netizen turut berdukacita melihat kesayuan dan kesungulan wajah Unge sambil menitipkan ucapan selamat ulangtahun perkahwinan dan menyedekahkan bacaan ummul kitab Al-Fatihah buat arwah Asyraf.

Untuk rekod, Unge dan Asyraf mendirikan masjid pada 2008 dan dikurniakan seorang cahaya mata lelaki, Noah Aidan Sinclair yang kini berusia 12 tahun.

Ashraf meninggal dunia pada usia 40 tahun akibat serangan jantung pada 18 Februari 2020.


Diet Tapi Craving Nak Makan Snek, Ini Yang Sihat Untuk Tingkatkan Imuniti Ketika Pandemik

Kajian pengguna global menunjukkan bahawa makanan snek menjadi rebutan ketika pandemik ini. Kajian State of Snacking 2020* yang dikeluarkan setiap tahun melaporkan pengambilan snek telah berkembang di seluruh dunia sepanjang tahun dengan catatan 88% responden dewasa mengatakan bahawa mereka mengambil snek lebih daripada ataupun dalam jumlah yang sama sebelum pandemik

Manakala kacang adalah antara pilihan snek sihat untuk mereka yang sedang diet. Sebenarnya kacang juga mampu menurunkan berat badan. Namun tidak semua jenis kacang sesuai dijadikan snek untuk diet anda. Terdapat beberapa jenis kacang yang telah dicampur dengan gula, tepung atau garam. Berikut 10 jenis kacang yang sesuai untuk dimakan ketika diet dan biskut antara snek sihat kegemaran semasa pandemik. Lihat sendiri apa kebaikan snek-snek sihat ini.

CERI KERING
Ceri kering mengandungi potassium dan vitamin A. Ceri yang dikeringkan mengandungi banyak melatonin yang membantu anda untuk cepat tidur.

KISMIS
Buah anggur yang telah dikeringkan merupakan sumber zat besi yang paling baik untuk tubuh. Kandungan seratnya sama ada yang larut ataupun tidak larut dapat membantu sistem penghadaman serta mengurangkan kolesterol dalam badan.

KURMA
Kurma mengandungi karbohidrat. Tiga biji kurma memberikan anda potassium yang tinggi. Tiga biji kurma hanya mengandungi 96 kalori.

KACANG GAJUS
Kacang gajus kaya dengan kandungan protein, karbohidrat, zat besi, magnesium, fosforus, vitamin K dan phystosterol. Ia bermanfaat sebagai bahan antiseptik yang melindungi tubuh daripada serangan virus dan kuman.

KACANG HAZEL
Pengambilan kacang hazel dalam diet anda amat baik bagi membantu kelancaran sistem pencernaan. Antara nutrisi yang dibekalkan oleh kacang hazel adalah seperti thiamin, magnesium, beta-sitosterol dan phytosterol.

WALNUT
Walnut mengandungi magnesium, fosforus, beta karotena, linoleic acid dan phytosterosis. Kacang walnut dikatakan dapat membantu mengurangkan gejala darah beku selain berperanan dalam mengurangkan rasa gatal atau radang pada kulit.

PRUN
Buah prun amat kaya dengan serat, potassium dan antioksida. Lima biji buah prum adalah bersamaan dengan 100 kalori.

KACANG PISTACHIO
Kacang pistachio membekalkan karbohidrat, zat besi, magnesium, potassium, thiamin, vitamin B6, vitamin A dan beta karotena kepada tubuh. Khasiat yang terkandung di dalamnya turut memberikan manfaat pada tubuh di mana ia dapat membantu tubuh mengawal hipertensi dan memperkuatkan daya kekuatan mental untuk mengawal tekanan.

KACANG BRAZIL
Kacang Brazil kaya dengan khasiat magnesium, fosforus, zat besi, zink, selenium, thiamin, dan Vitamin E. Kacang Brazil juga merupakan di antara sumber terbaik bagi penghidap anemia.

KACANG BADAM
Kacang badam adalah di antara kekacang yang bertindak sebagai bahan antioksidan. Ia juga kaya dengan kandungan magnesium, fosforus, riboflavin, Vitamin E, phytosterol dan beta-sitosterol.

Lebih daripada 50% responden menyatakan bahawa mengambil snek merupakan “talian hayat” untuk mereka, terutamanya dalam kalangan 69% responden yang bekerja di rumah.

Kajian trend pengguna global juga mendapati bahawa snek berperanan membolehkan pengguna di seluruh dunia untuk mengamalkan gaya hidup yang lebih sihat dengan 64% daripada responden mengatakan snek memberikan khasiat kepada badan manakala 56% responden menyatakan snek yang meningkatkan imuniti diberi pertimbangan yang paling utama.

Munchy’s baru-baru ini telah melancarkan biskut kraker (cream cracker) baharu yang diperkaya dengan 10 nutrien termasuk vitamin B dan C dan mineral Selenium dan Zink, yang boleh membantu menyokong sistem imun badan dari segi pertahanan halangan fizikal. Ramai warga Malaysia kini duduk di rumah untuk keselamatan, Munchy’s Crackers Plus BAHARU adalah produk berinovasi membantu pengguna menikmati snek yang sihat serta memenuhi permintaan untuk makanan yang lebih sihat, termasuk snek.

Biskut Munchy’s Crackers Plus baharu ini diperkaya dengan 10 nutrien seperti vitamin, asid folik, kalsium, zat besi, selenium, Zink dan lebih lagi. Biskut ini juga bebas kolesterol dan lemak trans, menjadikannya snek yang sesuai untuk dinikmati tanpa sebarang rasa serba salah! Jika anda mencari rasa dan tekstur yang sesuai, biskut ini dapat memenuhinya dengan keenakan yang rangup dan lazat berkrim dalam setiap hidangan.


Pot Terbaharu Tengah Kota, Hijabi Yang Gemar Citarasa Hong Kong, Rugi Tak OOTD!

Adakah anda tahu apa yang membuatkan kita benar-benar gembira? Dapat menikmati hidangan lazat di Hong Kong tanpa perlu risau sama ada ia sesuai untuk dimakan, apatah lagi makanan Kantonis tempatan seperti dim sum dan itik panggang.

Memandangkan adalah mustahil untuk pergi ke Hong Kong dalam masa terdekat, Nah, pot terbaharu HIJABISTA ingin kongsikan sebuah restoran yang menyajikan citarasa Hong Kong yang pastinya halal.

Testimoni berjaya restoran K-Town, memberi keyakinan buat syarikat bumiputera Alphacapital (M) Berhad untuk menerokai pasaran baharu industri makanan dan minuman, dengan melahirkan sebuah lagi jenama iaitu Daigor Hong Kong Muslim Restaurant (Daigor).

Berpengkalan di Jumpa @ Sungei Wang, Bukit Bintang, Daigor yang bermaksud satu-satunya, merupakan restoran halal Cina Muslim pertama menerbangkan keaslian citarasa masakan Hong Kong.

Lokasi yang strategik dan dekorasi yang menarik adalah salah satu tarikan kenapa hijabi harus berkunjung ke restoran halal Cina Muslim. Tidak dinafikan selain daripada menu yang menarik sudah pasti dekorasi restoran ini menjadi tarikan untuk hijabi OOTD di setiap sudut. Wow terasa anda sudah terbang ke Hong Kong. Menariknya lagi resepi sudah diolah mengikut citarasa tempatan. Rugi tak cuba sis!

Pengasas Daigor, Andy Goh, berkata, keunikan masakan Cina Muslim Hong Kong berbanding lambakan restoran seumpamanya, terletak pada olahan menu yang serasi dengan selera lokal.

“Ada banyak restoran Cina Muslim di negara ini tetapi mungkin rasanya sukar diterima masyarakat Malaysia yang sukakan pada masakan pedas dan berempah. Sebaliknya hidangan Cina Muslim Hong Kong ia kena dengan tekak orang kita.

“Selain itu kesukaran peminat masakan Cina untuk mendapatkan hidangan halal seperti itik dan ayam panggang membuka ruang dan peluang Daigor Hong Kong Muslim Restaurant meneroka pasaran halal,” katanya.

Tambah Andy, Diagor melalui proses penyelidikan dan pembangunan selama tujuh bulan bagi mendapatkan rasa yang paling hampir dengan hidangan asal, sebelum sedia disajikan kepada umum. Malah ramuan dan cara penyediaan makanan mengikut standard halal yang ditetapkan.

“Saya adalah bekas pramugara. Pengalaman menjelajah pelbagai negara dan berpeluang merasai aneka jenis hidangan luar membuatkan saya terfikir untuk membawanya balik ke kampung halaman saya, Kuala Lumpur.

“Sedar bahawa masakan Cina juga digemari orang Melayu, kami sangat titikberatkan ramuan halal dan dalam permohonan mendapatkan pengiktirafan sijil Halal.

“Kami mempunyai central kitchen yang akan memastikan semua makanan yang disediakan memenuhi standard halal yang ditetapkan,” katanya.

Jika terdapat budaya makanan ikonik di Hong Kong yang menonjol daripada yang lain, ia mestilah cha chaan teng! Dua resepi yang dihidangkan cukup menarik minat anda untuk kembali semula ke restoran ini begitu juga menu signature.

Memilih itik panggang antara signature dish istimewa Daigor, jelas Andy, hidangan ini menjanjikan pengalaman gastronomi yang cukup menyelerakan.

“Menu signature kami ialah itik panggang. Memang ia banyak dijual namun sukar nak dapatkan yang halal. Menu Cheese Baked Rice dan pelbagai jenis daging, makanan laut, charcoal custard lava bun dan juga air kopi antara keistimewaan yang ditawarkan,” ujarnya lagi.

Restauran Daigor juga bakal mendapat tempat dihati peminat yang sukakan masakan Cina. Selain hadir dengan olahan resipi tempatan yang lebih baik, sekaligus dapat dikomersilkan ke tahap lebih tinggi.

Pada majlis perasmian hari pertama Daigor Isnin lalu, pihak pengurusan restoran ini turut menaja makan malam sempena Meet & Greet bintang berbakat besar Indonesia, Andmesh Kamaleng bersama peminat.

Konsert pelantun lagu Hanya Rindu itu bakal berlangsung pada 4 Jun 2023 di Plenary Hall, KLCC, ditaja oleh Kamya Glow iaitu produk kesihatan dan kecantikan dibawah payung AlphaNeyaga Sdn. Bhd, yang juga sebuah syarikat subsidari Alphacapital M) Berhad.

Enggan kusut di hujung minggu mencari pot makan bersama rakan, mari selami budaya makan ini dengan lebih mendalam dan temui pengembaraan makanan yang menanti anda!


3 Tahun Derita Wajah Teruk Akibat Masalah Jerawat, Gadis Ini Akhirnya Temui Rahsia Pulih Dengan Cepat


Pensyarah Wanita Ini Kongsi Cara Lenyapkan Jeragat, Hanya Guna Kisaran Kentang & Lemon. Rugi Tak Cuba!

Selain jerawat, jeragat juga menjadi salah satu masalah penjagaan kulit wajah yang memang merisaukan setiap wanita. Memang sangat stress kalau wajah kita mengalami jeragat atau tompokan hitam di pipi kanan atau kiri. Memang sukar untuk menghilangkannya kerana ia seperti bersifat kekal di wajah jika tiada usaha untuk merawatnya.

Walaupun pelbagai produk sudah dicuba tetapi jeragat tetap ada di situ. Dan ia sedikit sebanyak akan menyebabkan tahap keyakinan sangat rendah terutama untuk berjumpa orang lain. Lebih-lebih lagi jika jeragat ini sekali pakej dengan bintik-bintik hitam di muka. Malah ia juga akan menampakkan diri kelihatan lebih tua berbanding usia.

Jeragat juga dikenali sebagai adik kepada jerawat di mana ia kelihatan seperti lekukan kecil pada kulit muka. Ia adalah disebabkan oleh pembentukan minyak, sel-sel kulit yang mati dan juga bakteria di bahagian liang-liang muka terutamanya di bahagian hidung, dahi, dagu dan pipi.

Korang mesti stress kan bila masalah Jeragat ni tak hilang hilang. Dah cuba 1001 produk tapi langsung tak berkesan.

Sebenarnya korang kena tau punca jeragat ni terjadi. Baru senang nak atasi.

1) Hormon Di Dalam Badan Tidak Stabil, Terlalu Terdedah Pada Cahaya Matahari

2) Kekurangan Vitamin Dalam Badan Disebabkan Proses Mengandung Dan Penyusuan.

3) Penggunaan Komestik Yang Tinggi Bahan Kimia Juga Menyebabkan Terjadi Jeragat

Jom Syima nak share petua paling senang nak hilangkan jeragat hanya menggunakan potato dan lemon sahaja.

Kentang sangat tinggi antioksida untuk rawat jeragat. Ia juga mampu menghalang dari terjadinya pigmentasi seperti melasma, bulatan hitam (dark circles), hyper dan hypo pigmentasi.

Lemon adalah bahan yang amat berkesan untuk merawat tompokan jeragat.

Jus lemon mempunyai ciri pencerahan kulit yang baik yang akan bertindak sebagai peluntur kepada bintik-bintik jeragat.

Cara penyediaan masker ini sangat mudah. Untuk penjelasan sila rujuk gambar

Bahan masker

Potato

Lemon

Blend potato yang telah dibersihkan.

Squeeze 1/2 lemon ke dalam potato yang telah di blend tadi.

Masukkan ke dalam icu cube tray dan masukkan dalam peti ais untuk dibekukan.

Potato masker ini boleh disimpan untuk kegunaan hari hari seterusnya.


Jika Mahu Lepas Dari Azab Kubur, Amalan Inilah Yang Perlu Anda Lakukan Sebelum Ajal Menjemput

Kadangkala sewaktu sendirian, mesti akan terlintas di minda mengenai dosa-dosa kita. Sempatkah kita bertaubat? Bagaimanakah keadaan kita apabila disoal malaikat di dalam kubur nanti ? Cukupkah amalan di dunia untuk menyelamatkan kita dari azab kubur?

Kali ini, Hijabista ingin berkongsi beberapa tips untuk melepaskan diri dari seksa kubur. Sememangnya kita semua tak lari dari melakukan dosa tetapi yang penting niat kita untuk berubah menjadi muslim sejati.

Sesungguhnya tiada manusia yang sempurna kerana ternyata kita semua adalah pendosa yang tidak lari dari melakukan kesilapan. Sama-samalah kita mencari keredhaan Tuhan dalam hidup ini. Amalkanlah amalan yang baik walaupun hanya sekecil zarah kerana yang penting adalah istiqamah kita.


Soalan Paling Popular Mengenai K-Beauty Yang Sukar Anda Aplikasikan Dalam Rutin Kecantikan

Anda mungkin pernah melihat ledakan artikel yang disiarkan di internet dalam beberapa tahun terakhir mengenai ” 10 langkah rutin penjagaan kulit Korea” dan bertanya-tanya adakah anda ketinggalan.

Namun masih ada yang mempersoalkan bagaimana hijabi Korea menjalani rutin dan terbukti berkesan dan menampakkan hasil yang tidak dijangka. Adakah ianya sesuai untuk anda yang bereada di Kawasan monsoon khatulistiwa ini? Jom semak soalan-soalan paling popular mengenai K-Beauty mungkin persoalan itu salah satu kemusyikilan anda.

Tidak, tetapi jenama Korea lebih sesuai untuk rutin ini. Sebahagian besar pilihan Barat sesuai dengan rutin jenis K-Beauty pada harga tengah dan harga tinggi daripada di drugstore. Jenama Korea mempunyai banyak produk untuk dipilih dengan dengan bajet anda.

Risiko utamanya ialah individu yang menggunakan produk yang tidak sesuai dengan keperluan mereka. Sebilangan besar vendor menjual kit rutin penjagaan kulit pasang siap, dengan mendakwa bahawa mereka telah memilih rutin yang sesuai untuk pelbagai jenis kulit atau masalah, tetapi tidak begitu mudah atau sesuai untuk semua. Sekali lagi, lebih baik bagi untuk mengatur rutin anda langkah demi langkah. Dengan cara itu anda boleh berhenti di tempat yang tepat untuk kulit anda sendiri. ”

Anda yang menggunakan rutin yang panjang biasanya waktu malam, ketika anda mempunyai waktu! Rutin pagi cenderung lebih ringkas dan tertumpu pada asas-asas perlindungan kelembapan dan cahaya matahari.

Itulah tujuan rutin panjang dan berlapis-lapis. Mengemas lapisan penghidratan ke dalam kulit akan menghasilkan tekstur yang lebih halus dan peningkatan kandungan air di kulit menangkap cahaya yang berbeza, memberikan cahaya berkaca yang anda gemari.

Hasilnya bergantung pada individu, produk apa yang anda gunakan dan bagaimana kulit anda mulakan, tetapi individu yang meluangkan masa untuk menyusun rutin yang baik secara teratur untuk kulit mereka umumnya akan melihat peningkatan besar dalam cahaya dan tekstur kulit mereka!

Penghidratan dan kelembapan menunjukkan hasil dengan cepat, dalam beberapa minggu hingga sebulan, sementara produk yang bertujuan untuk memperbaiki struktur dan fungsi kulit seperti vitamin C, retinoid, dan apa sahaja yang mensasarkan hiperpigmentasi atau pengeluaran kolagen akan memakan waktu beberapa bulan.

Tujuan dan faedah

Ini adalah langkah pertama kaedah pembersihan berganda yang terkenal oleh K-beauty. Percaya atau tidak, minyak boleh bertindak sebagai pembersih yang kuat. Mereka akan mengeluarkan dan melarutkan lebihan minyak, kotoran, solekan,dan apa sahaja yang mungkin terdapat di wajah anda.

Pembersihan adalah bahagian penting untuk menjaga kulit bersih dan bercahaya, dan anda ingin memulakannya dengan clean slate sebelum beralih ke langkah seterusnya!

Langkau jika…

Kulit anda terlalu sensitif untuk mencuci dua kali atau kulit anda kurang bertindak balas terhadap minyak.

Tujuan dan faedah

Langkah ini memastikan kulit anda bersih sebelum meneruskan rutin yang lain. Periksa pH pembersih ini untuk memastikan ia tidak melucutkan kulit anda, adalah kebalikan dari apa yang ingin kita capai dengan rutin ini!

Langkau jika…

Anda mempunyai kulit yang sangat kering dan anda hanya mahu menggunakan pembersih berasaskan minyak.

Produk cadangan langkah 2:

Tujuan dan faedah

Membebaskan diri dari sel-sel kulit mati sekali atau dua kali seminggu dapat membantu parut jerawat pudar lebih cepat, produk menyerap lebih baik dan kulit anda terasa lebih halus. Sekiranya anda ingin mengelak dari melucutkan kulit, anda boleh mempertimbangkan untuk mengganti salah satu pembersih anda dengan lulur wajah yang lembut pada langkah mengelupas.

Langkau jika…

Anda mempunyai kulit sensitif, bahan aktif, atau kulit terbuka atau mengelupas sehari sebelumnya.

Produk cadangan langkah 3:

Kulit rawan jerawat: Clinique Blackhead Solutions 7 Day Deep Pore Cleanse & Scrub disasarkan ke komedo, tetapi ia adalah multitasker sejati. Anda juga boleh menggunakannya sebagai masker jika anda merasa pori-pori anda memerlukan rendaman. Walaupun produk ini dibingkai sebagai pembersih harian, anda disarankan agar menggunakannya beberapa kali seminggu untuk mengelakkan kerengsaan yang tidak perlu.

Tujuan dan faedah

Ini akan menyiapkan kulit anda untuk Langkah seterusnya. Perlu diingat bahawa jika anda membeli jenama Asia, banyak menggunakan perkataan “lotion” untuk menggambarkan apa yang disebut oleh jenama Barat sebagai “toner”. Jangan keliru!

Langkau jika…

Anda mempunyai anggaran yang ketat atau hampir habis pada waktunya.

Produk cadangan langkah 4:

Tujuan dan faedah

Rutin 10 langkah bermula dengan produk nipis dan berfungsi hingga produk yang lebih tebal, menambahkan lapisan makanan sepanjang perjalanan. Intipati anda adalah langkah pertama khasiat semasa membina pelembap anda.

Langkau jika…

Anda kekurangan masa.

Produk cadangan untuk langkah 5:

Tujuan dan faedah

Serum adalah sos rahsia yang benar-benar akan membawa anda ke arah cahaya yang anda cari. Ini adalah rawatan pekat yang dapat mensasarkan masalah kulit tertentu yang mungkin anda alami. Ampul seperti versi serum yang dipam.

Langkau jika…

Anda menggunakan toner pengelupasan. Anda mesti berpegang pada serum yang menghidratkan dan mengelakkan penggunaan pengelupasan atau pengelupasan kimia tambahan. Elakkan menggandakan ramuan yang lebih keras dalam rutin anda.

Ampul biasanya disimpan sama ada dalam bungkusan dropper atau dalam bungkusan kaca atau plastik individu untuk memastikan bahawa anda mengeluarkan jumlah produk yang sempurna setiap kali dan produk anda mempunyai keberkesanan maksimum tanpa pendedahan oksigen sebelumnya.

Kerana potensi produk ini, anda pasti ingin menggunakannya sebagai rawatan khas untuk rejim harian. Anda boleh menggunakannya selama beberapa hari menjelang acara khas atau memperlakukannya seperti pengelupasan dan menerapkannya ke dalam rutin anda sekali atau dua kali seminggu.

Produk cadangan langkah 6:

Tujuan dan faedah

Sheet mask adalah cara unik kerana sifat aplikasi bermaksud jumlah maksimum produk akan dimasukkan ke dalam kulit anda daripada menguap ke udara. Anda mungkin melihat bahawa bungkusan itu akan mempunyai banyak serum tambahan di bahagian bawah. Jangan simpan untuk kemudian sapukan pada leher, dada, dan belakang tangan anda untuk cahaya maksima.

Langkau jika…

Anda bimbang tentang jenis pembungkusan sekali guna atau anda mengalami masalah pada masa.

Produk cadangan untuk langkah 7:

Kulit rawan jerawat: Mediheal Tea Tree Essential Blemish Control Sheet Mask mempunyai bahan pencegah jerawat yang cukup untuk memukul jerawat dari setiap sudut. Tee tree, rosemary, willow bark, chamomile, dan Asiatic pennywort akan menjadikan kulit anda tenang dan bebas dari cela.

Tujuan dan faedah

Walaupun anda tidak semestinya memerlukan krim mata yang ditentukan, jika mempunyai mata yang sangat sensitif atau tujuan yang sangat spesifik untuk kawasan mata, anda mungkin ingin melembapkan atau mengurangkan tanda-tanda penuaan.

Langkau jika…

Pelembap anda selamat untuk kawasan mata atau anda tidak mempunyai tujuan khusus untuk mata anda yang terpisah dari keseluruhan tujuan kulit anda.

Produk cadangan langkah 8:

Tujuan dan faedah

Melembapkan agar kulit anda tetap terhidrat dan penghalang kulit anda seimbang.

Langkau jika…

Jangan sesekali melangkau pelembap anda!

Produk cadangan untuk langkah 9:

Tujuan dan faedah

Matahari adalah kriptonit untuk kulit anda, jadi melindungi walaupun berapa harganya. Paparan sinar matahari juga dapat mempercepat tanda-tanda penuaan, memperlambat penyembuhan parut jerawat, dan, ya, menyebabkan barah kulit jadi lindungi kulit anda.

Langkau jika…

Sudah malam dan anda akan tidur.

Produk cadangan untuk langkah 10:

Walaupun anda mungkin tidak mengetahui asal usul rutin 10 langkah, K-Beauty telah mengubah landskap penjagaan kulit selama-lamanya di seluruh dunia. Hijabi berbelanjalah pada ramuan dan formulasi yang tepat agar dapat hasil kulit wajah yang diidam-idamkan.


Elak Beli Pencuci Muka Yang Memedihkan Wajah Anda, Ikuti 14 Panduan Ini. Barulah Selesa!

Tidak dinafikan memang banyak produk penjagaan kulit wajah yang dijual di pasaran. Ada yang mahal dan ada yang boleh dibeli dengan harga berpatutan. Walau bagaimanapun lambakan produk ini boleh membuat anda rambang mata. Malah jika tersalah pilih produk boleh menyebabkan kulit jadi pedih dan rosak kerana menggunakan produk tidak bersesuaian.

Seorang pengguna twitter menggunakan akaun Iman Abdul Rahim berkongsi 14 produk yang sesuai untuk pembersih muka. Panduan diberikan ini boleh mengelakkan anda terbeli produk yang salah.

P/S: GAMBAR TOP IMAGE SEKADAR HIASAN DARI SUMBER GOOGLE


Mufti Wilayah Jelas Hukum Rakam Video Jenazah, Boleh Undang Fitnah & Perasaan Tidak Selesa Pihak Keluarga

Video seorang instafamous dan usahawan muda yang memuatnaik di laman sosial rakaman video proses pengebumian seorang sahabatnya tular baru-baru ini. Hal ini menimbulkan rasa kurang senang di kalangan netizen.

Ramai yang beranggapan insiden ini tidak sepatutnya berlaku malah pihak pejabat Mufti Wilayah Persekutuan turut menjelaskan hukum tentang merakam video orang yang telah meninggal dunia.

SOALAN:
Assalamualaikum, saya ingin bertanya bolehkan saya menyebar video orang yang telah meninggal dunia yang telah saya rakam bagi tujuan kenang-kenangan dan dikongsikan di dalam media sosial.

JAWAPAN:
Tidak sepatutnya bagi seseorang muslim itu menyebar video atau gambar si mati di dalam media sosial atau kepada masyarakat umum. Ini kerana ia bertentangan dengan etika dan akhlak bagi seorang muslim.

Selain itu, perbuatan itu juga boleh mengundangkan kepada fitnah dan perasaan tidak selesa terhadap keluarga si mati. Bahkan ia juga perlu dihentikan daripada terus tersebar dengan kadar segera.

Mengiringi jenazah merupakan suatu perkara yang dituntut di dalam Islam dan juga merupakan tanggungjawab seseorang muslim ke atas saudara muslimnya yang telah meninggal dunia, bahkan ganjaran pahala yang diberikan adalah sangat besar.

Ini berdasarkan hadis yang dirirwayatkan oleh Abu Hurairah RA, bahawa Nabi SAW bersabda:

مَنْ شَهِدَ الْجَنَازَةَ حَتَّى يُصَلِّىَ عَلَيْهَا فَلَهُ قِيرَاطٌ، وَمَنْ شَهِدَ حَتَّى تُدْفَنَ كَانَ لَهُ قِيرَاطَانِ. قِيلَ وَمَا الْقِيرَاطَانِ؟ قَالَ: مِثْلُ الْجَبَلَيْنِ الْعَظِيمَيْنِ

Maksudnya: “Sesiapa yang bersama-sama jenazah sehingga selesai disolatkan dia mendapat satu qirath (قِيرَاطٌ) dan sesiapa yang bersama-samanya sehingga selesai dikebumikan dia mendapat dua qirath. Lalu Baginda ditanya: Apakah dua qirath itu? Baginda menjawab: Ganjarannya umpama dua buah gunung yang besar.”
Riwayat al-Bukhari (1261)

Di samping itu, etika ketika menziarahi si mati, syarak melarang daripada melakukan perkara yang boleh menyakiti atau menghina si mati sehingga boleh mendatangkan fitnah dan menjatuhkan maruah saudaranya itu. Ini kerana setiap manusia itu dimuliakan oleh Allah SWT ketika masih hidup atau setelah meninggal dunia.

Firman Allah SWT:

وَلَقَدْ كَرَّمْنَا بَنِي آدَمَ

Maksudnya: Dan sesungguhnya Kami telah memuliakan anak-anak Adam.
(Surah al-Isra’, 70)

Al-Hafiz Al-Sayuti dan Imam Al-Mahalli telah menjelaskan makna sebenar ayat ini. Mereka berdua berkata :

بِالْعِلْمِ وَالنُّطْق وَاعْتِدَال الْخَلْق وَغَيْر ذَلِكَ وَمِنْهُ طَهَارَتهمْ بَعْد الْمَوْت

“(Allah telah memuliakan anak cucu Adam) dengan ilmu, kepetahan bercakap, makhluk yang bersifat pertengahan dan lain-lain lagi. Antara (kemuliaan yang diberikan kepada anak Adam) adalah kesucian mereka walaupun selepas meninggal dunia.”

Kewajipan seseorang muslim menjaga keharmonian sesama manusia ketika hidupnya sama seperti ketika kematiannya. Oleh itu, tidak boleh seseorang itu melakukan perbuatan yang boleh menyinggung perasaan si mati ketika hayatnya atau ahli keluarganya.

Ini kerana Baginda Nabi SAW pernah bersabda:

كَسْرُ عَظْمِ الْمَيِّتِ كَكَسْرِهِ حَيًّا

Maksudnya: Mematahkan tulang mayat adalah seperti mematahkannya ketika hidup. Berbalik kepada persoalan di atas, berkongsi gambar dan video kepada orang awam dan juga dimedia sosial perlu mendapat keizinan daripada ahli waris si mati. Hal ini, merupakan perkara yang perlu diambil berat bagi menjaga perasaan dan juga sensitiviti ahli warisnya, malah ini merupakan hak dan tanggungjawab bagi seseorang muslim ke atas muslim yang lain.

Abu Hurairah RA meriwayatkan hadis daripada Rasulullah SAW:

الْمُسْلِمُ أَخُو الْمُسْلِمِ لاَ يَخُونُهُ وَلاَ يَكْذِبُهُ وَلاَ يَخْذُلُهُ كُلُّ الْمُسْلِمِ عَلَى الْمُسْلِمِ حَرَامٌ عِرْضُهُ وَمَالُهُ وَدَمُهُ

Maksudnya: Seorang muslim itu adalah saudara bagi muslim (yang lain) dia tidak boleh mengkhianatinya, tidak membohonginya dan tidak memperdayainya, Hak bagi setiap muslim ke atas muslim yang lain adalah haram (baginya manjatuhkan) maruahnya, hartanya dan darahnya.” Riwayat al-Tirmizi (1927)

Sheikh Abdurrahman Al-Mubarakfuri menukilkan padangan Ibn Qutaibah berkenaan hadith tersebut. Beliau menyebut :

عِرْضُ الرَّجُلِ نَفْسُهُ وَبَدَنُهُ لَا غَيْرَ

“Maruah seseorang adalah dirinya dan tubuhnya. Tiada yang lain.”

Ini bermakna segala apa yang berkaitan dengan diri dan tubuh manusia adalah sesuatu yang tidak dibenarkan untuk dicemari. Apatah lagi, jika seseorang itu telah meninggalkan. Tambahan pula jika mayat tersebut mempunyai aib yang boleh mengundang kata-kata oleh orang yang menonton video tersebut. Maka seharusnya perkara sebegini yang perlu dijaga.

Justeru, berdasarkan kepada persoalan yang diajukan dan penjelasan yang diberikan, dapat disimpulkan disini bahawa tidak sepatutnya seseorang muslim itu menyebar video atau gambar si mati di dalam media sosial atau kepada masyarakat umum. Ini kerana ia bertentangan dengan etika dan akhlak bagi seorang muslim.

Namun, perbuatan menyebarkan video atau gambar tersebut diharuskan bagi tujuan tertentu untuk menjaga kebaikan dan manfaat bagi pihak yang berautoriti dengan syarat mendapat keizinan pihak keluarga serta menjaga aib si mati.


Suami Lafaz Akad ‘Berbahasa Jepun’, Mas Kahwin Dalam Yen! Pasangan “Rare” Ini Raih Perhatian Netizen

Baru-baru ini tular satu video di Tiktok pengantin lelaki yang berasal dari Jepun telah melafazkan ijab kabul dengan menggunakan bahasa Jepun dan telah menarik perhatian ramai. Memang luar biasa!

Perkahwinan merupakan sunnah Nabi Muhammad SAW yang dituntut dan digalakkan oleh Islam bagi mereka yang berkemampuan serta cukup memenuhi syarat. Dalam Islam, perkahwinan bukan hanya semata-mata sebagai penyatuan dua jiwa dan soal cinta, tetapi ia merupakan ibadah dan kepentingan untuk memikul tanggungjawab di antara suami dan isteri.

Antara syarat sah yang juga menjadi rukun nikah dalam Islam adalah lafaz akad nikah. Di Malaysia, lafaz tersebut kebiasaanya dilafazkan menggunakan bahasa rasmi iaitu Bahasa Melayu. Namun berbeza buat pasangan ini!

Video yang tular baru-baru ini telah dikongsikan oleh pemilik akaun TikTok @Ajwad Azizan, iaitu abang kepada pengantin perempuan tersebut. Video perkahwinan yang ‘luar biasa’ ini juga telah mendapat perhatian netizen serta meraih lebih 1.1 Juta tontonan dan 99.3K kesukaan.

Video yang dikongsikan mempamerkan momen ketika adik perempuannya sedang bernikah bersama dengan pasangannya yang berasal dari negara matahari terbit iaitu Jepun. Pasangan tersebut kelihatan begitu manis berpakaian putih sedondon.

Dalam video tersebut, kelihatan lelaki yang dikenali sebagai Yoshiki sedang bersalaman dengan bapa pengantin perempuan sambil melafazkan akad dengan menggunakan Bahasa Jepun menandakan bahawa bermulanya kehidupan baru mereka sebagai suami isteri.

Disebabkan perbezaan bahasa, majlis perkahwinan itu menggunakan perkhidmatan ‘translator’ atau penterjemah bagi memastikan majlis itu berlangsung dengan lancar.

“Nikah dengan orang Jepun akad kena ada translator (penterjemah bahasa). Abang ipar dua orang pandai cakap jepun, sorang terjemah sorang lagi jadi saksi,” kata Ajwad.

Ajwad turut memaklumkan bahawa mas kahwin yang diterima oleh pengantin perempuan juga berbentuk duit Jepun (Yen). Tambahan itu,terdapat juga netizen yang gigih menukar semula nilai mata wang kepada Ringgit Malaysia.

Ketika ditanya mengenai momen perkenalan pasangan tersebut, Ajwab menyatakan bahawa pasangan tersebut bertemu buat kali pertama ketika adiknya bekerja di Jepun.

Meninjau ke ruangan komen, rata-rata netizen gembira dan teruja melihat penyatuan pasangan tersebut. Ramai yang mengatakan ia merupakan sesuatu yang “rare” serta sempat berseloroh menggunakan bahasa Jepun.

Netizen juga tidak ketinggalan untuk mengucapkan tahniah dan turut mendoakan agar hubungan pasangan ini kekal ke Jannah.

“Seronok kahwin campur ni. boleh belajar budaya dan bahasa lain…”

“Tahniah… moga bahagia hingga Jannah.”

“Wow hebat .. Alhamdulillah semoga pernikahan adik abang diberkati Allah SWT”

“Alhamdulillah..bertambah umat Islam. moga jodoh mereka berpjgn dan bahagia hingga ke syurga.”

“Wahhh tahniah. kita doakn generasi kita btmbh kahwin campur dgn belah2 Timur ni.”


Bergaya Bersama Hijab Secara Fabulous Walaupun Di Dalam Cuaca Panas

Memandangkan cuaca sekarang sangat tidak menentu dan panasnya agak terik, ia bukanlah alasan untuk kita tidak menggayakan hijab sebaik mungkin. Jangan pula dek kerana cuaca panas anda gayakan hijab dengan sambil lewa dan selekeh.

Ada beberapa ciri yang perlu anda berikan perhatian untuk memastikan anda kekal selesa berhijab sewaktu cuaca panas. Mari kita lihat beberapa tip tersebut.

Kunci keselesaan berhijab tatkala cuaca panas adalah pemilihan fabrik yang betul. Fabrik kapas sangat sesuai untuk cuaca panas terik. Tidak kiralah shawl atau bawal, elakkan hijab dari fabrik yang berat dan tidak serap peluh. Jenuh anda nanti!

Celana denim merupakan item esensi semua wanita tetapi cuaca yang panas kadangkala memberi cabaran lain apabila memakai celana denim. Pilihlah celana dari fabrik ringan seperti cotton atau lycra lembut untuk palazzo. Elakkan celana dari fabrik licin atau sifon yang mana penyerapan peluhnya satu masalah.

Jangan pilih celana yang sendat atau legging! Celana yang lebar seperti palazzo dan potongan boot cut sebenarnya lebih selesa dan berangin.

Pilihan ini lebih bijak untuk anda menghadapi cuaca panas terik. Mereka bukan sahaja feminin dan manis, ia mudah untuk disuai padankan dengan banyak item. Jika anda mahu menggayakan jaket atau kardigan, pilih dres yang tiada lengan kerana ia lebih selesa untuk layering.

Skirt labuh sangat versatil dan anda tidak perlu fikir banyak. Ambil sehelai kemeja atau blaus, skirt labuh dan shawl cotton, padankan dan siap! Easy peasy

Jangan biarkan cuaca panas mengurangkan meter stail anda. Jadikan ia sebagai batu loncatan untuk mencuba stail baru dan juga gayakan hijab anda sedikit berbeza berbanding biasa.


Keutamaan Menjaga Silaturrahim, Dilapangkan Pintu Rezeki!

Silaturrahim berasal daripada dua perkataan yang digabungkan dalam bahasa Arab iaitu shilah dan ar-rahim yang diartikan dalam bahasa sebagai ikatan kekeluargaan atau kasih sayang antara manusia.

Allah SWT berfirman dalam QS. An-Nisa ayat 36:

“Dan sembahlah Allah dan janganlah kamu mempersekutukan-Nya dengan sesuatu apa pun. Dan berbuat-baiklah kepada kedua orang tua, karib-kerabat, anak-anak yatim, orang-orang miskin, tetangga dekat dan tetangga jauh, teman sejawat, ibnu sabil dan hamba sahaya yang kamu miliki. Sungguh, Allah tidak menyukai orang yang sombong dan membanggakan diri”.

Berhimpun adalah salah satu ajaran yang ditetapkan oleh Allah dalam Islam. Tujuan pentahbisan untuk perhotelan adalah berkaitan dengan keperluan setiap orang untuk memupuk hubungan persaudaraan.

Orang ramai diharapkan untuk mengambil berat, mengasihi, menghormati, dan menyelamatkan satu sama lain. Walaupun dalam zaman kemajuan teknologi yang lebih bergantung pada interaksi bersemuka, layanan mesra adalah salah satu perkara yang paling penting untuk dilakukan.

Imam Ahmad mengatakan pula, telah menceritakan kepada kami Muhammad ibnu Bakar, telah menceritakan kepada kami Yazid ibnu Harun, telah menceritakan kepada kami Hajjaj ibnu Artah, dari Amr ibnu Syu’aib, dari ayahnya, dari kakeknya yang menceritakan bahwa seorang lelaki datang kepada Rasulullah SAW, lalu bertanya:

“Wahai Rasulullah, sesungguhnya aku mempunyai banyak kerabat; aku menghubungkan persaudaraan dengan mereka, tetapi mereka memutuskannya; dan aku memaafkan mereka, tetapi mereka terus berbuat aniaya terhadapku; dan aku berbuat baik kepada mereka, tetapi mereka terus-menerus berbuat buruk terhadapku. Bolehkah aku membalas perlakuan mereka?” Rasulullah SAW menjawab: Tidak, kalau begitu berarti kamu semua sama tidak benarnya, tetapi bermurahlah dengan memberikan kelebihan dan tetaplah menghubungkan kekeluargaan, karena sesungguhnya kamu akan terus mendapat pertolongan dari Allah SWT. Selama kamu mau melakukan hal tersebut”.

2.Dilapangkan Rezeki

Daripada Ibn Shihab dia berkata; Anas bin Malik berkata kepadaku bahawa Rasulullah s.a.w bersabda:

“Barangsiapa ingin dilapangkan pintu rezeki untuknya dan dipanjangkan umurnya hendaknya ia menyambung tali silaturahmi.” (HR. Bukhari) [Shahih No.5986 Versi Fathul Bari].

3.Tanda Orang Beriman

Dari Abu Hurairah radhiyallahu anhu dari Nabi shallallahu alaihi wasallam beliau bersabda:

“Barangsiapa beriman kepada Allah dan hari Akhir, hendaknya ia memuliakan tamunya, dan barangsiapa beriman kepada Allah dan hari Akhir, hendaknya ia menyambung tali silaturahmi, dan barangsiapa beriman kepada Allah dan hari Akhir, hendaknya ia berkata baik atau diam.” (HR. Bukhari) [Shahih No.6138 versi Fathul Bari].


Alami Breakout Lepas Guna Produk Lokal, Gadis Ini Berjaya Pulihkan Wajah Guna Produk Dari Drugstore

Gadis ini pernah melalui pengalaman mengerikan apabila mengalami masalah kulit wajah yang agak serius dua tahun lalu. Menurutnya ketika itu dia menggunakan produk kosmetik tempatan hingga menyebabkan kulitnya mengalami breakout teruk setelah tidak menggunakannya lagi.

Menurut gadis ini Zaty Anuar dia mengambil masa selama sebulan dari sebarang penggunaan produk penjagaan muka untuk membiarkan kulitnya kembali neutral dan bebas dari sebarang bahan kimia. Selepas sebulan rehat, beliau mula menggunakan tips penjagaan wajah yang betul.

Since hari tu ade pergi Watson beli Cetaphil twin pack, that cashier tanya sy ‘menjadi ke pakai benda ni?’. Muka dia agak teruk breakout, lebih kurang sama masa sy breakout dlu. So kt sini cuma nk kongsi apa yg sy pakai sampai muka dh elok skit.

Start breakout teruk selepas habis diploma bulan 10 (sbb pakai local product!). Rehatkan kejap muka dr pkai sbrg produk. So dlm bulan 12 bru start pkai Cetaphil, then pkai tidact gel tp xberhasil. Pastu tukar kepada Dalacin T, and sy rasa Dalacin T ni penyelamat utama  Moisturizer pulak mmg xtinggal masa ni, sbb nk redakan merah kt muka tu, sy pkai Magic Jelly.

Masa muka breakout teruk mmg pkai 3 benda ni je. Before cuci muka make sure guna makeup remover dulu, xkisah la pkai bedak saja ke foundation ke, mmg WAJIB pkai make up remover and then bru la cuci muka guna Cetaphil. Bab cuci muka ni paling penting sbb kalau muka xbersih susah nk terima produk yg kite pakai. Then pakai Dalacin T (area jerawat je ok!), pastu pakai moisturizer sbb kadangnye Dalacin T ni blh keringkan kulit muka. Tp disebabkan sy ni kulit berminyak so tkde la effect tu.

Lepas jerawat dh surut skit, bru lah sy pakai Mederma utk parut dan serius mmg menjadi! Toner plk sy pkai Aiken Tea Tree, feveret gila bau dia. Toner sy pakai lepas cuci muka malam ya. Dan utk mask sy pkai clay mask Aztec Healing Clay Mask. Clay mask ni best, bila pkai rasa mcm dia urut2 muka gitewww. Pakai 2-3 kali seminggu and for 15-20minit je and please jgn bawak tido! Its normal bila muka merah lepas cuci, 30 minit cmtu hilang la merah tu and rasa muka bersih sgt. Function clay mask ni kecilkan pori, kecutkan jerawat, bersihkan pori, hilangkan parut, kurangkan minyak n so on lahh. Produk2 lain yg sy pkai boleh rujuk gambar. Semua produk sy pakai adalah affordable semuanya below Rm100.

Terpaksa edit balik tmbah steps sbb ramai sgt yg pm tanya

Steps masa tengah berjerawat
1. Cuci makeup guna makeup remover
2. Cuci muka guna Cetaphil Cleanser (Cetaphil ni pencuci muka taw! Sbb ada yg pm dia ingtkan cetaphil ni mcm krim malam je, so dia sapu je mcm krim tanpa bilas pun)
3. Dab2 Dalacin T kt area berjerawat je ok! Dalacin ni ubat sapu, sejenis cecair utk disapu bukan utk diminum
4. Last sy pakai Magic Jelly nk bg muka lembab n redakan merah.

Steps selepas jerawat dh okay skit
1. Cuci makeup guna makeup remover.
2. Scrub guna St. Ives Green Tea Scrub (2-3 kali seminggu, basahkan muka, gosok2 lepas tu bilas)
3. Cuci muka guna Cetaphil.
4. Pkai Aztec Healing Clay Mask (2-3 kali je seminggu, bancuh serbuk satu sudu teh dengan air/cuka epal, pakai 15-30minit je)
5. Sapu Toner Aiken Tea Tree, tuang kt kapas then gosok smpai rasa muka bersih.
6. Sapu ubat parut Mederma kat area parut je ok, jgn sapu merata2 membazir mahal kot ?
7. Last pakai Magic Jelly.

Steps nk keluar jalan/kelas
1. Cuci muka guna cetaphil, sikit je ckup.
2. Sapu sunblock/sunscreen.
3. Magic Jelly as moisturizer.
4. Bedak/foundation

Notes: Can follow my instagram @zatychu_


Kucing & Segala Haiwan Yang Kita Pelihara Boleh Jadi ‘Mesin Pahala,’ Jangan Zalimi Makhluk Allah Ini

Islam mewajibkan berbuat ihsan kepada kesemua makhluk meliputi manusia, tumbuhan, dan juga haiwan. Berbuat ihsan kepada haiwan seperti kucing adalah wajib hukumnya dalam erti kata tidak menyakiti dan menzalimi haiwan tersebut.

Ini berdasarkan sebuah hadis yang diriwayatkan oleh Syaddad bin Aus R.A beliau berkata bahawa Rasulullah S.A.W bersabda:

إِنَّ اللَّهَ كَتَبَ الإِحْسَانَ عَلَى كُلِّ شَىْءٍ

Maksudnya: Sesungguhnya Allah telah mewajibkan berbuat ihsan kepada setiap sesuatu. Riwayat Muslim (1955)

Demikian juga menzalimi kucing boleh membawa seseorang itu ke dalam neraka. Ini berdasarkan sebuah riwayat daripada Abdullah bin ‘Umar R.Anhuma beliau berkata bahawa Rasulullah S.A.W bersabda:

عُذِّبَتِ امْرَأَةٌ فِي هِرَّةٍ حَبَسَتْهَا، حَتَّى مَاتَتْ جُوعًا، فَدَخَلَتْ فِيهَا النَّارَ

Maksudnya: Seorang perempuan diazab disebabkan seekor kucing yang dia kurung sehingga ia mati kelaparan. Maka wanita tersebut masuk ke dalam neraka disebabkannya.

Beberapa perbuatan zalim yang dilakukan oleh perempuan ini kepada kucing tersebut disebutkan di dalam sambungan hadis di atas iaitu dikatakan kepadanya:

لاَ أَنْتِ أَطْعَمْتِهَا وَلاَ سَقَيْتِهَا حِينَ حَبَسْتِيهَا، وَلاَ أَنْتِ أَرْسَلْتِيهَا فَأَكَلَتْ مِنْ خَشَاشِ الأَرْضِ

Maksudnya : Kamu tidak memberi makan dan minum kepadanya ketika kamu mengurungnya. Begitu juga kamu tidak melepaskannya sehingga ia boleh makan serangga yang berada di tanah. Riwayat Al-Bukhari (2365)

“Bear” my kucing tua yang melampau manja menjadi peneman saya solat, lepas tu berdoa sama-sama melukut kat riba Insya Allah. Doa banyak-banyak tau,bulan Ramadan.
Tahu tak kucing (semua haiwan) yang kita pelihara boleh dijadikan ‘mesin pahala’ untuk kita tau.

Secara umumnya semua haiwan yang kita jumpa boleh menjadi sebab untuk kita beroleh pahala atau dosa. Terpulang kepada kita cara untuk manfaatkan kehadiran haiwan-haiwan ini untuk nasib yang baik pada hari akhirat nanti. Janganlah zalimi mereka. Sayangilah mereka dan berlaku adillah. Moga-moga ia memberatkan lagi catitan amal soleh kita. Amin…

Nama kucing tua saya ini “Bear”, kutip kucing jalanan ni lebih kurang 3 tahun dulu, manja melampau, suka teman orang solat. Bila tengah berdoa, dia melukut diriba macam tu.. harap tengah mengaminkan doa kami sekeluarga. In Sya Allah.

HIJABISTA: Makhluk selain manusia di dunia dijadikan Allah SWT bukannya sia-sia. Allah SWT menyediakannya untuk manfaat kehidupan manusia.


Inilah 15 Pilihan ‘Sunblock’ Paling Bajet & Sesuai Ikut Jenis Kulit, Perkongsian Hijabi Ini Setelah Try & Error.

Sebagai wanita, kita memang perlu menjaga kecantikan wajah. Selain bedak asas, pemakaian sunblock itu juga penting terutama bagi hijabi untuk mengelakkan masalah seperti anti-aging.

Penggunaannya perlu setiap hari untuk menjaga kulit wajah agar tidak terlihat kusam. Pelbagai lambakan produk sunblock yang dijual di pasaran dan setiap satunya mempunyai kelebihan tersendiri.


10 Inspirasi Hijab Rona Pastel Yang Boleh Dicuba. No 8 Memang Sweet!

Warna pastel merupakan antara warna yang sering menjadi pilihan hijabi ketika membeli tudung. Mungkin kerana hijabi akan tampak lebih manis dan lembut apabila mengenakan tudung daripada warna pastel. Kebanyakan jenama tudung juga memilih untuk mengeluarkan tudung yang terdiri daripada warna pastel.

Selain itu, warna pastel juga sesuai digunakan pada pelbagai acara tidak kira acara formal atau pun sekadar keluar bersama teman-teman. Malah, mainan rona pastel juga sesuai dipadankan dengan semua jenis rekaan pakaian.

Hijabista kongsikan 10 inspirasi hijab rona pastel yang boleh anda tiru gayanya.


Biarpun Berhijab, Aura Lesti Kejora Tidak Luntur. Tampil Mewah Dan Cantik Dihari Perkahwinan

Nama Lesti Kejora mungkin tidak begitu dikenali dalam kalangan penggemar dunia seni tempatan, namun bagi yang memilih untuk menikmati muzik dangdut dan asli pasti kenal dengan sosok wanita anggun ini. Merupakan antara artis muda yang berjaya dalam gelanggang seni tarik suara di Indonesia, komposer terkenal Malaysia, Allahyarham Pak Ngah, pernah mecipta lagu untuknya.

Ketika muncul dalam dunia hiburan Indonesia pada usia 15 tahun dalam rancangan D’Academy musim pertama dan bergelar juara, penampilan Lesti tidak berhijab. Namun pada awal 2019 ketika berusia 20 tahun dia memutuskan untuk tampil menutup aurat dengan baik. Kini pada usia 22 tahun dia antara penyanyi genre dangdut paling berjaya dan kaya di Indonesia.

Baru melangsungkan perkahwinan dengan pelakon, Rizky Billar, perkahwinan gilang gemilang mereka dipancarkan secara langsung menerusi saluran televisyen Indosiar dan mencapai jutaan tontonan oleh rakyat Indonesia.

Paling menarik perhatian Hijabista adalah busana yang digayakan penyanyi bersuara merdu ini. Polos tanpa sebarang perincian sulaman mahupun batuan, namun manipulasi fabrik yang dilakukan cukup mewah dan menakjubkan. Teknik draping dari bahagian pinggang busana sehinggalah ke lengan memebrikan nafas yang romantis dalam paduan serba moden.

Busana hasil buatan pereka fesyen terkenal Indonesia, Hian Tjen, menampilkan rekaan gaun perkahwinan yang sangat sofistikated ini. Setiap mata pastinya terpukau dengan pilihan Lesti dan pastinya dia punya citarasa tinggi dalam memilih busana. Apa yang menarik disebalik rekaan busana itu terselit satu sulaman dengan perkataan ‘Leslar’ yang merupakan nama pendek gabungan Lesti dan Rizky Billar. Ringkas namun penuh makna.

Gaya berhijab Lesti juga tidak diabaikan apabila pemilihan menggayakan hijab penuh menutup leher dan kemasan di kepala cukup diselitkan dengan hiasan kepala berbatuan mewah. Info menarik tentang penghasilan gaun perkahwinan ini, pasuka Hian Tjen hanya mengambil masa dua minggu untuk menyiapkannya. Walaupun begitu, hasil tetap mengagumkan.

Sumber foto: Instagram Lesti Kejora & Hian Tjen


Elak DiPanggil ‘Makcik,’ Ini Perkara Yang Mesti Dihindari Kalau Tak Mahu Nampak Tua

Memang terasa hati jika ada orang menegur penampilan anda macam ‘makcik-makcik’. Walhal anda masih muda dan boleh dikatakan berjiwa remaja.

Jangan biarkan kata-kata itu melemahkan semangat untuk tampil bergaya dengan cantik.

Mari kita kekalkan keremajaan diri agar penambahan usia bukan kebimbangan lagi.

Ikuti tip ini, selamat mencuba!

Sila buang ‘stress’ jauh-jauh jika anda ingin muda sentiasa. Tapi mana ada manusia yang tiada masalah kan? Pandai-pandailah tangani stress itu dengan bijak. Mungkin si suami boleh membawa isteri pergi bercuti.Yelah kalau cantik kan itu isteri awak juga.

Apa sahaja yang berlaku pada fizikal bermula daripada dalaman. Tawan stres dengan aktiviti yang memberi kelegaan seperti meditasi, bersenam dan bersamalah dengan orang yang akan menggembirakan.

Kerosakan pengoksidaan berpunca daripada toksik dan metabolism menyumbang kepada proses penuaan pada peringkat sel. Makanan tinggi antioksidan (bukan daripada makanan tambahan) mampu melindungi kamu daripada tekanan pengoksidaan.

Inilah bahan penyebab tua yang jelas dan nyata sekali, ia mengurangkan rentangan organisma daripada yis ke primat.

Bersenam tak semestinya anda perlu pergi ke Gym.  Kita tahu aktiviti kardio memberi manfaat dalam menurunkan berat badan, dan bagus untuk kesihatan vaskular. Ia harus dilakukan secara tetap.

Kerana ia ternyata menyumbang kepada begitu banyak masalah dalam badan.

Tidak perlu dijelaskan panjang lebar kerana jika dilihat sahaja keadaan seseorang yang tidak cukup tidur,anda dapat jawapannya! Muka sembab dan wajah kelihatan tidak bermaya.

Bukti menunjukkan asid lemak Omega-3 yang terdapat dalam ikan sangat bagus untuk kulit.

Buah kaya dengan antioksidan dan Vitamin C, ia juga sebagai agen menyalurkan hidrasi kepada kulit.

Sama seperti gula, karbohidrat yang berlebihan terutamanya daripada sumber makanan proses menyumbang kepada penuaan dan kegemukan.

Ada kajian menyatakan bahawa penuaan kulit juga boleh berpunca daripada banyaknya mengambil produk tenusu.

Selain minyak zaitun, minyak kelapa juga antara bahan yang bagus untuk kulitmu. Walaupun belum ditemui bukti kukuh, namun rantaian lemak asid medium yang terdapat dalam minyak masak punya kebaikannya yang tersendiri.

Dan mengerut dahi kerana semakin kamu lakukannya, semakin jelas tanda yang kamu tinggalkan pada bahagian dahi.

Kulit kering pendorong kepada penuaan dan pelembap adalah azimat penting untuk mengelakkan kekeringan kulit yang meninggalkan kesan kusam.


Boleh Sahaja Potong Kuku Pada Bila-bila Masa, Tidak Sahaja Di Hari Jumaat

Alamak! Hari jumaat dah lepas nak potong kuku. Habislah, kena simpan panjanglah selepas ini sebab nak dapatkan pahala lebih pada hari-hari tertentu untuk memotong kuku. Takut nanti sia-sia sahaja tak dapat kelebihannya.

Tapi hakikatnya, betul ke ada hadis yang menyatakan kelebihan memotong kuku pada hari tertentu mendapat ganjarannya? Apakah ia sahih jika terdapat satu hadis yang menyatakan tentang kelebihan itu?

Sudah menjadi kelaziman buat kita untuk memotong kuku setiap kali hari jumaat menjelma pada setiap minggu. Ada juga yang sanggup menyimpan kuku semata-mata untuk mendapat kelebihan mengikut sunnah.

Tetapi adakah anda tahu bahawa memotong kuku itu boleh dilakukan pada bila-bila masa sahaja? Ada juga kenyataan yang menyatakan tiada hadis sah berkenaan memotong kuku pada hari tertentu dan kelebihannya yang khusus.

خَمْسٌ مِنَ الْفِطْرَةِ: الْخِتَانُ، وَالاِسْتِحْدَادُ، وَنَتْفُ الإِبْطِ، وَتَقْلِيمُ الأَظْفَارِ، وَقَصُّ الشَّارِبِ

Maksudnya: “Lima perkara daripada fitrah ialah berkhitan, mencukur bulu ari-ari, mencabut bulu ketiak, memotong kuku dan menggunting misai.”

Riwayat al-Bukhari (5550) dan Muslim (257)

Menurut Al-Hafiz Ibn Hajar al-Asqalani, ia menjelaskan bahawa bilangan sebanyak lima perkara yang disebut itu tidak terbatas sebanyak itu sahaja. Mengapa? Kerana ia datang melalui hadis lain mengikut bilangan yang lain juga. (Lihat Fath al-Bari, 10/337).

Jadi tiada yang dinyatakan melalui kelebihan hari tertentu khusus dilakukan untuk memotong kuku. Dijelaskan juga melalui Imam al-Sakhawi mengenai isu ini:

“Tidak ada satu pun hadis yang sahih daripada Nabi SAW yang menerangkan tentang tatacara dan penetapan hari-hari tertentu untuk memotong kuku.”

(Lihat al-Maqasid al-Hasanah, hlm. 489)

Namun, terdapat juga beberapa riwayat daripada para sahabat dan tabi’in yang menyatakan mereka memiliki kebiasaan memoting kuku pada hari jumaat. Antaranya:

Menurut riwayat-riwayat di atas, para ulama fiqh dari kalangan Syafi’iyyah dan Hanabilah, galakan dan anjuran memotong kuku pada setiap hari Jumaat. Imam Nawai juga berkata: “Al-Syafi’e dan ashabnya dengan tegas (secara nas) menyebut anjuran memotong kuku pada hari Jumaat.” (Lihat al-Majmu’, 1/340).

Jelas disini Islam menganjurkan untuk memotong kuku dan merapikan misai pada hari Jumaat kerana hari itu merupakan hari bagi kaum muslimin berkumpul di masjid bagi melakukan ibadah solat Jumaat. Namun, boleh sahaja dilakukan pada hari lain sekiranya tidak sempat pada hari Jumaat.

Tetapi janganlah membiarkan keadaan diri tidak terurus melebihi 40 hari. Hal ini pernah dijelaskan oleh hadis daripada Anas bin Malik R.A, kata beliau:

وُقِّتَ لَنَا رَسُولُ اللهِ صَلَّى اللَّهُ عَلَيْهِ وَسَلَّمَ قَصَّ الشَّارِبِ ، وَتَقْلِيمَ الأَظْفَارِ ، وَحَلْقَ الْعَانَةِ ، وَنَتْفَ الْإِبْطِ ، لاَ يُتْرَكُ أَكْثَرَ مِنْ أَرْبَعِينَ يَوْمًا

Maksudnya: “Rasulullah SAW memberikan batasan waktu kepada kami untuk memotong misai, memotong kuku, mencabut bulu ketiak, dan mencukur bulu kemaluan, agar tidak dibiarkan lebih dari empat puluh hari.”

Riwayat Muslim (520), al-Tirmizi (2759) dan al-Nasa’ie (15)

Dihuraikan lagi oleh Imam al-Nawawi bahawa hadis ini beri penjelasan berkenaan para sahabat yang tidak melewatkan apa-apa perkara apabila sampai masanya. Dan jika lewat sekalipun, tidak melebihi 40 hari. Tidak juga alasan bagi seseorang melewatkan sehingga 40 hari secara mutlak. (Lihat al-Majmu’, 1/287)

Sumber: Portal Laman Rasmi Pejabat Mufti Wilayah Persekutuan


Wanita Ini Kongsi Tip Elak Bibir Gelap, Kering & Merekah, Salah Satunya Guna Lip Sleeping Mask

Bibir yang merah, mungil dan bersinar pastinya menjadi idaman ramai kaum wanita. Keadaan kulit bibir yang tidak sihat atau kering juga boleh mengubah warna gincu, selain struktur bibir wanita.

Bibir adalah kulit yang paling nipis, sensitif dan perubahan warna pada anggota badan itu boleh terjadi akibat pelbagai faktor termasuk kekurangan melanin, gaya hidup serta cara penjagaannya.

Melalui perkongsian Marijaena di laman Twitter, wanita ini berkongsi tip merawat bibir yang gelap, kering dan merekah.

FAKTOR PENYEBAB

BERSIHKAN KESAN LIPSTIK

BUANG SEL KULIT MATI

TAK SUSAH JAGA BIBIR

Boleh juga mencuba perawatan semula jadi. Ini perkongsiannya. Bolehlah diamalkan ketika di rumah.

Bibir merah bak delima merupakan idaman setiap wanita. Dengan mengamalkan petua di bawah, anda tentu dapat melihat kesannya dalam masa yang singkat, tetapi ia juga bergantung kepada cara aplikasi dan penerimaan kulit anda.

BAHAN-BAHAN:
Satu sudu serbuk kunyit
Satu sudu susu
½ sudu jus lemon
Satu sudu air mawar

*Jika mahu boleh tambahkan sedikit madu lagi melembapkan bibir.

CARA PENYEDIAAN:
Campurkan kesemua bahan di atas, kemudian gaul hingga sebati. Sapu pada bibir dan gosokkan perlahan-lahan selama tiga minit. Setelah itu, bilas dengan air suam.

1. Serbuk kunyit
Kunyit mengandungi antioksidan dan antibakteria yang mampu mengurangkan pigmentasi, memperbaiki kulit dan mengurangkan lingkaran hitam.

2. Lemon
Lemon kaya dengan vitamin C dan asid sitrik yang membantu menegangkan serta mencerahkan kulit.

3. Air mawar
Air mawar mempunyai ciri-ciri antiradangan yang membantu mengurangkan kemerahan kulit dan menghilangkan jerawat serta jeragat. Ia berkesan untuk mengeluarkan minyak berlebihan dan kekotoran dari pori-pori.

4. Susu
Susu kaya dengan vitamin B, asid alfa hidroksi, kalsium dan antioksidan lain yang mampu menyihatkan kulit dari dalam, sekali gus mengekalkan kulit lembap sepanjang hari.

Selepas ini tiada lagi masalah bibir hitam, lebam dan pucat. Boleh dijadikan regim kecantikan pada waktu hujung minggu jika anda seorang yang sibuk. Namun jika ada kelapangan boleh juga dilakukan dua hari sekali bagi mendapatkan hasil yang memuaskan.


Cepat Marah Dan Hidung Penuh Bakteria Punca Daripada Hidung Berair Dan Tersumbat!

Hari-hari rasa letih yang melampau sampai penat jadinya. Pasti ada di antara anda yang menghadapi masalah ini. Ini adalah kondisi hidung berair dan tersumbat yang selalu terjadi dan normal kepada individu yang mempunyai alahan hidung. Tahukah anda, ianya terjadi kerana ia merupakan satu tindakbalas yang berlebihan pada sistem imun anda untuk melindungi diri daripada allergen.

Dua jenis allergen yang selalu menyerang hidung anda adalah aeroallergen seperti debunga, kulat hama, bulu binatang dan makanan. Allergen ini akan menyebabkan hidung anda berair dan tersumbat. Tetapi, jangan risau, terdapat 5 benda yang anda boleh lakukan untuk melegakan hidung berair dan tersumbat.

Seperti yang anda tahu vitamin C dapat membantu meningkatkan daya tahan tubuh badan anda daripada sebarang penyakit. Seperti yang anda tahu vitamin C bukan sahaja daripada tablet yang anda beli daripada farmasi. Akan tetapi, sebenarnya anda boleh mendapatkan sumber vitamin C daripada buah-buahan seperti oren, epeal atau mangga yang dapat membantu hidung berair dan tersumbat.

Teh dapat membantu untuk menyegarkan tubuh badan serta dapat melegakan hidung tersumbat dan berair. Selain itu, teh panas seperti teh hijau sangat kaya dengan flavonoid. Flavanoid merupakan sejenis bahan anti-radang yang boleh bantu tingkatkan imuniti badan anda.

Buah beri biru kaya dengan antioksidan yang sangat kaya dengan vitamin C! Oleh itum ia sangatlah bagus untuk mengatasi masalah hidung tersumbat.

Pasti ramai yang tidak tahu bahawa bawang mengandungi ciri-ciri antibakteria yang aktif dan mampu melawan virus selesema justeru mampu melegakan hidung anda daripada berair dan tersumbat. Anda boleh mengambil bawang dengan secara mentah atau di makan sebagai rempah di dalam makanan lain.

Madu merupakan ubat tradisional yang sangat bagus untuk melegakan penyakit seperti hidung berair dan tersumbat. Madu memgandungi ciri-ciri antibakteria dan antiradang yang kuat. Anda disarankan untuk mengambil madu bersama dengan air suam atau minuman lain.

Selain itu, jika anda mengalami hidung berair atau tersumbat, jangan pandang ringan takut ia akan memudaratkan anda kelak. Selain itu, ia boleh mengakibatkan pelbagai gejala yang lebih teruk seperti hingus mengalir ke kerongkong, kegatalan pada hidung dan mata yang kerap, cepat marah, kurang tidur, sensitif pada cahaya, kurang tidur, terpaksa bernafas melalui mulut, deria bau jadi tidak kuat, sinustis bertambah teruk, rasa tidak selesa pada kawasan muka dan tompok gelap pada bawah mata.

Akhir kata, ini hanyalah cadangan yang anda boleh ambil untuk melegakan hidung berair dan tersumbat. Ianya hanyalah alternatif untuk anda lakukan apabila anda berada di rumah. Sekiranya teruk, segera berjumpa dengan doktor untuk anda mendapat rawatan yang sebaiknya. Jagalah diri anda.


10 Trik Mudah Buat Hijabi Rambut Nipis Jadi Lebih Tebal & Banyak Walaupun Berhijab

Tidak semua daripada kita dianugerahkan rambut yang tebal, hitam dan ledat  Ada yang mempunyai rambut nipis dan jarang. Sekiranya anda mempunyai rambut yang nipis, perlu berusaha untuk memastikan ia kelihatan seperti yang anda inginkan.

Walaupun  hijabi memakai hijab tidak semestinya kita kena abaikan penjagaan rambut. Paling sakit hati bila buka hijab rambut kelihatan leper dan tidak bermaya.

Terdapat banyak cara untuk menyelesaikan masalah ini.  Admin susun senarai tip terbaik untuk membantu rambut anda kelihatan hebat setiap hari selepas menanggalkan hijab.

Kebanyakan stylist bersetuju bahawa panjang optimum untuk rambut nipis tidak lebih rendah daripada bahu anda. Ini kerana gaya rambut pendek seperti ini memberikan gambaran jumlah yang lebih besar. Rambut panjang ini juga lebih mudah untuk disusun. Pengayaan rambut lebih panjang mungkin menjadi pilihan yang lebih baik.

Satu lagi gaya rambut yang membantu memberikan kesan yang lebih besar adalah satu lapisan yang berlapis dengan sisiran yang tidak rata atau tidak kemas. Satu lagi kelebihan potongan rambut ini sesuai dengan hampir semua jenis muka dan rambut.

Anda boleh menambah jumlah rambut anda dengan menguntingnya, malahan dengan mewarnakannya. Ini mungkin merupakan sorotan biasa atau kaedah shatush (highlight) , di mana anda menggunakan beberapa warna yang berbeza satu warna. Pastikan hijabi memilih bahan yang boleh dibawa sembahyang contohnya henna.

Malah sesuatu yang semudah mencuci rambut dengan cara yang berbeza boleh menambah jumlah rambut. Apa yang perlu lakukan adalah mengikuti beberapa peraturan asas:

[su_button url=”#” background=”#f15aee” icon=”icon: comments”][/su_button] Mulanya dengan membilas rambut dengan air panas. Ia akan membuka kutikula, yang baik untuk mengeluarkan apa-apa kotoran atau produk yang terperangkap dalam rambut. Apabila rambut dibilas dalam air suam, ia mengeluarkan minyak melalui kulit kepala dan membuka kutikula supaya mereka dapat menyerap minyak.

[su_button url=”#” background=”#f15aee” icon=”icon: comments”] [/su_button] Gunakan syampu hanya untuk akar. Kemudian sapukan sepanjang rambut anda. Hujung rambut sentiasa kering dan lebih rapuh, jadi anda tidak boleh menggosoknya.

[su_button url=”#” background=”#f15aee” icon=”icon: comments”] [/su_button] Sapukan perapi rambut hanya sepanjang rambut anda. Syampu pelembap, apabila digunakan pada akar, hanya membuat mereka lebih berat dan meratakan rambut.

[su_button url=”#” background=”#f15aee” icon=”icon: comments”] [/su_button] Basuh kulit kepala anda secara tetap. Ini akan meningkatkan peredaran darah dan menghilangkan sel-sel mati.

[su_button url=”#” background=”#f15aee” icon=”icon: comments”] [/su_button] Cubalah untuk tidak membasuh rambut setiap hari. Ini boleh menghilangkan lapisan pelindung dari rambut yang mengakibatkan ia menjadi lebih lemah, seterusnya mengurangkan jumlahnya. Ia juga lebih baik menggunakan syampu kering.

Pada masa kini, terdapat banyak pilihan yang tersedia ada untuk memberikan jumlah lebih banyak pada akar. Bermula dengan semburan khas dan akar rambut dan berakhir dengan hujung rambut. Hanya letakkannya dalam rambut basah anda dan biarkan kering sebelum mengeluarkannya. Akar anda akan tumbuh sedikit, tetapi tanpa memberi anda jumlah yang terlalu banyak yang kelihatan tidak wajar.

Sejumlah besar buih gaya boleh menggelapkan rambut anda dan menjadikannya lebih berat, seterusnya menjadikannya sangat sukar untuk menambah jumlah rambut. Aplikasikan aturan ini: untuk menggayakan rambut pendek, semua yang anda perlukan adalah jumlah buih yang kecil. Untuk rambut sederhana panjang, ia harus kira-kira saiz telur ayam, dan untuk rambut panjang saiz bola tenis.

Rambut yang licin, teliti disikat sering kelihatan jauh lebih lancar dan rata. Sedikit huru-hara, sebaliknya, boleh menjadi gaya yang awesome jika anda menggayakan dengan kreatif. Ini boleh dicapai dengan menggayakan rambut anda dalam gelombang cahaya, memegangnya kembali dengan longgar dengan pita rambut, atau menggunakan foam.

Syampu kering boleh menjadi life saver bagi mereka yang tidak mempunyai masa untuk mencuci rambut atau menghabiskan berjam-jam menggayakannya. Ia menghilangkan kotoran dari akar anda dan juga membantu menambahkan lebat rambut. Kesan yang sama boleh dicapai dengan menggunakan baby powder.

Pengering rambut biasa juga dapat membantu memberikan kelebatan rambut. Hanya menurunkan kepala supaya rambut anda digantung di hadapan muka, dan mengarahkan udara panas dari akar ke hujung rambut. Secara alternatif, hanya angkat bahagian atas rambut dan keringkan dalam kedudukan menegak.

Cuba gayakan belahan rambut yang berbeza dari biasa. Anda mempunyai banyak pilihan seperti zig-zag, belahan sampingan, belahan sampingan yang rendah, atau bahkan pergi tanpa satu sama sekali. Caranya mudah boleh melebatkan rambut kepada akar rambut.


Hijab Sukan Yang Versatil, Pelengkap Pakaian Kasual Harian Anda. Labuh Dan Menutup Dada!

Pakaian sukan mesra hijab telah diabaikan sejak sekian lama dan budaya gim dan kelab bersama menyukarkan wanita Islam untuk melibatkan diri dalam aktiviti kecergasan fizikal. Akhirnya, dalam beberapa tahun kebelakangan ini, beberapa jenama lokal dan antarabangsa pakaian aktif telah muncul. Ini bermakna berjuta-juta wanita kini boleh bersaing dalam sukan yang mereka gemari.

Jenama sukan global PUMA telah secara rasminya melancarkan PUMA Hijab baharunya di Malaysia, sekaligus menunjukkan komitmen PUMA dalam memenuhi keperluan semua lapisan masyarakat. Produk ini merupakan hijab sukan pertama keluaran PUMA, dengan rekaan tempatan khusus untuk membantu wanita berhijab bergerak dengan lebih bebas dan selesa sepanjang hari, terutamanya semasa menjalani rejim kecergasan dan senaman mereka.

Dilancarkan sebagai sebahagian daripada kempen #FlexHijabku oleh PUMA, PUMA Hijab ini diperbuat daripada fabrik berkualiti tinggi yang ringan dengan pengudaraan yang baik untuk menawarkan fleksibiliti dan versatil. Selain itu, produk ini juga direka dengan teliti bukan sahaja untuk kegunaan di trek, padang, gelanggang mahupun gim, malah pakaian harian yang bergaya dan selesa.

Memandangkan masyarakat kini sudah mula kembali ke dunia luar secara beransur-ansur selepas sekatan pergerakan, menggayakan pakaian yang tepat mampu memberikan perbezaan ketara dalam menjalani semula aktiviti harian. Justeru itu, PUMA Hijab direka selari dengan idea tersebut, iaitu menawarkan hijab sukan yang versatil bukan hanya sesuai untuk aktiviti sukan dan kecergasan, tetapi juga sebagai pelengkap kepada pakaian kasual harian

PUMA Hijab boleh didapati di kedai Al-Ikhsan, yang juga merupakan pengedar eksklusif PUMA Hijab di Malaysia. Dengan adanya produk ini rakyat Malaysia bersemangat untuk menangani perubahan tempo dalam norma baharu in.

Menjadi tanda faktor penting untuk wanita islam menyarungkan hijab dengan patuh syariah walaupun menjalani aktiviti bersukan. Hijabi tidak perlu gusar, ukuran panjang PUMA Hijab direka melepasi bahagian dada untuk labuh yang mencukupi dan selesa, antara ciri yang tidak dimiliki oleh kebanyakan hijab sukan lain. Tambahan lagi, hijab ini juga direka khas dengan bukaan kecil pada kedua-dua belah supaya penggunaan fon telinga adalah ergonomik dan lebih mudah.

Sebagai produk edaran eksklusif Al-Ikhsan Sports, hijab ini kini boleh didapati di semua kedai Al-Ikhsan Sports dan di alikhsan.com pada harga RM89 sahaja. PUMA Hijab hadir dalam warna hitam, dengan saiz S dan M.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Dulu Pelarian, Kini Ugbad Abdi Model Berhijab Jenama Antarabangsa Setanding Gigi Hadid

Industri fesyen dunia nampaknya semakin menerima kehadiran model bertudung sebagai wajah bagi memperagakan jenama mereka.

Ugbad Abdi, nama yang semakin meningkat naik dalam industri fesyen antarabangsa mula mencuri tumpuan semua disaat dia mula berjalan di minggu fesyen couture Paris.

Berasal dari Iowa, Ugbad sememangnya sudah bersedia untuk berjalan di pentas peragaan Pierpaolo Piccioli’s Valentina Spring 2019 dan tidak menyangka dapat bertemu, bertentang mata dengan idolanya iaitu Naomi Campbell.

Jelasnya, dia terlihat Naomi sewaktu dalam barisan ketika sesi latihan. Ini adalah kejutan terbesar buat dirinya kerana dia tidak pernah terfikir akan dapat peluang untuk menyertai acara sebegini sebaris dengan mereka yang terkemuka.

Walaupun sangat teruja, Ugbad yang dilahirkan di Somalia ini tetap mengekalkan sikap professionalnya di atas pentas peragaan dengan memberikan aksi yang hebat seperti seorang supermodel yang handal. Tidak try hard, faktor inilah yang menyebabkan dirinya diintai oleh jenama fesyen antarabangsa di seluruh dunia.

Tidak lama selepas itu, rezeki menyebelahinya apabila dia ditawarkan untuk terlibat dalam jenama pertunjukkan fesyen yang gah seperti Burberry, Fendi, Lanvin dan juga Simone Rocha. Penglibatannya ini menjadikan suatu permulaan yang kukuh buat kariernya yang baru bertapak dan semakin meningkat naik ini.

2. Dia dan keluarga melarikan diri dari Perang Sivil Somalia ke Kenya sewaktu usianya 9 tahun. Mereka menetap di kem pelarian selama 9 tahun sebelum ditempatkan di Iowa.

3.Sudah terlibat dalam 14 acara fesyen sejak Ogos 2018 dan menjadi pembuka acara bagi jenama Marc Jacobs sewaktu Minggu Fesyen New York.

4. Baru sahaja berusia 18 tahun… Selepas tamat sahaja zaman persekolahan, dia terus terbang ke Paris selepas mendapat tawaran daripada Next Models Worldwide.

5.Sangat down to earth! Walaupun sudah berdiri sepentas dengan Naomi dan juga Hadid Sisters, Ugbad tetap mesra seperti biasa dan tidak pernah jemu melayan peminatnya!


Sempoi Cara Hijabi Ini ‘Me Time’ Sambut HARI JADI Seorang Diri Di KL. BAJET Tak Sampai RM100 & BERBALOI!

Selalunya sambutan hari jadi akan disambut dengan insan tersayang. Barulah terasa istimewa sambutan hari berkenaan. Namun ada juga antara insan yang ingin merasai sambutan hari jadi secara keseorangan. Mungkin kemeriahan tidak sama, tetapi keseronokan hanya empunya diri yang merasainya. Seperti perkongsian gadis ini d laman twitter di mana dia meraikan harijadinya seorang diri dengan cara tersendiri. Caranya ‘me time’ cukup berbeza dengan orang lain dan yang pasti kos digunakan tidak sampai RM100.

Perkara kedua yang dibuatnya adalah pergi ke Central Market. Di mana di sini dia dapat melihat peniaga menjual batuan yang cantik dan juga deretan kedai dan kafe yang menarik. Juga jangan lupa untuk abadikan foto menarik di sini. Keadaan Central Market atau CM tidak seperti di awal 90an, tapak seni ini sudah diperbaharui dengan pelbagai kemudahan untuk pengunjung.

Untuk melengkapkan sambutan hari jadinya, gadis ini turut membelanja dirinya sendiri makan di sebuah kafe yang boleh menawarkan desert secara percuma. Caranya adalah hanya dengan menunjukkan kad pengenalan kepada petugas di kafe berkenaan. Dan anda akan mendapat kelebihan sempena sambutan hari jadi.

Perkara keempat yang dilakukannya adalah dengan melawat beberapa tempat menarik sekitar Kl. Antaranya adalah Balai Seni Lukis Negara yang menawarkan kemasukan secara percuma. Banyak kawasan menarik dan interaktiif zone boleh dilakukan dan paling pending juga boleh abadikan foto di tempat seni ini.

Satu lagi pilihan untuk sambutan hari jadinya adalah dengan mengunjungi KLPAC atau Istana Budaya ataupun panggung teater lain. Hanya dengan membayar tiket sebanyak RM50 atau lebih murah (jika tunjukkan kad pelajar), gadis ini boleh menyaksikan persembahan teater yang sedang berlangsung. Ia sangat berbaloi kerana boleh menonton persembahan mereka secara live.

Jadi pada hijabi di luar sana, jika terasa bosan melakukan sambutan yang sama setiap tahun, apa kata contohi apa yang gadis ini dilakukan. Bukan sahaja murah, tetapi juga berbaloi. Inilah yang dikatakan ‘me time’ lebih-lebih pada hari jadi anda. Tak rugi mencuba.


Yoga Boleh Melegakan Sengugut, Lakukan Rutin 14 Posisi Ini Pasti Badan Terasa Segar Ketika Haid.

Anda mungkin tidak berasa bersemangat untuk bersenam semasa haid, dan itu boleh difahami sepenuhnya. Sebaliknya, latihan yoga pendek pada masa ini telah terbukti manfaatnya.

Senggugut adalah sesuatu yang sering dialami oleh kebanyakan wanita. Tetapi berita baiknya ialah terdapat beberapa posisi yoga yang boleh melegakan gejala biasa ini. Posisi senaman yoga ini dapat membantu anda berasa lebih baik semasa haid.

Ini adalah posisi yang lebih lembut sesuai untuk masa datang haid. Variasi posisi ini dengan melebarkan kaki membantu merehatkan bukan sahaja pinggul, paha dan punggung bawah tetapi juga minda anda.

Bagaimana hendak melakukannya:

Posisi ini adalah serupa dengan posisi ular tedung, tetapi ia lebih mesra di bahagian bawah punggung. Ia meregangkan dan menguatkan otot belakang anda dengan lembut dan membantu dengan sakit belakang bahagian bawah, yang merupakan kejadian biasa semasa haid.

Bagaimana hendak melakukannya:

Posisi ini menawarkan regangan yang lebih mendalam daripada yang sebelumnya. Ia boleh meredakan senggugut, menamatkan kontraksi yang menyakitkan dan meningkatkan aliran darah ke rahim.

Bagaimana hendak melakukannya:

Posisi ini membuka pinggul anda dan melegakan kawasan pelvis. Oleh itu, ia boleh melegakan ketidakselesaan dan kesakitan haid dengan cepat.

Bagaimana hendak melakukannya:

Posisi ini meregangkan tulang belakang, bahu, hamstring dan pangkal paha. Ia boleh membantu menenangkan otak dan mengurangkan sakit kepala dan sakit haid.

Bagaimana hendak melakukannya:

Posisi berpaling duduk menggalakkan pencernaan yang baik dan fleksibiliti tulang belakang, dan juga boleh meredakan sakit belakang. Ia menenangkan dan menyegarkan.

Bagaimana hendak melakukannya:

Posisi burung merpati adalah pembuka pinggul yang hebat, ia merangsang organ perut dan mengurangkan tekanan.

Bagaimana hendak melakukannya:

Mencangkung bermanfaat untuk organ dalaman, pangkal paha, punggung bawah, dan postur anda. Ia dianggap sebagai penyegar dan pembersih seluruh badan.

Bagaimana hendak melakukannya:

Posisi simpul membuka dada dan bahu serta melegakan sakit belakang, bahu dan leher. Ia boleh membantu dalam banyak situasi yang berbeza, termasuk semasa anda sedang haid.

Bagaimana hendak melakukannya:

Variasi ini meregangkan perut dan otot belakang anda. Ia juga menyegarkan organ pembiakan anda dan oleh itu boleh membantu dengan sakit haid.

Bagaimana hendak melakukannya:

Posisi ini boleh membantu mengatasi keletihan sambil menawarkan regangan lembut pada pinggul dan paha dalaman anda.

Bagaimana hendak melakukannya:

Posisi kaki yang terangkat menguatkan bahagian bawah belakang dan otot pelvis. Ia boleh mengencangkan otot perut dan paha juga.

Bagaimana hendak melakukannya:

Walaupun kadangkala disyorkan untuk mengelakkan posisi songsang semasa haid, dari sudut pandangan perubatan penyongsangan semasa haid tidak mungkin menyebabkan sebarang masalah kesihatan. Jika anda rasa ingin melakukannya, posisi ini meregangkan tulang belakang dan belakang kaki serta meredakan sakit belakang.

Bagaimana hendak melakukannya:

Posisi yoga ini mengurangkan senggugut, meregangkan bahagian dalam paha dan pangkal paha dan menenangkan kedua-dua badan dan minda anda.

Bagaimana hendak melakukannya:

SUMBER: BRIGHTSIDE

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Petua Dari Korea Untuk Si Kulit Kering, Pakai Sheet Mask Setiap Hari

Masalah kulit kering antara masalah kulit yang sering menyebabkan seseorang yang mengalaminya berasa kurang selesa. Mana tidaknya, mereka yang memiliki kulit kering sering mendapati kulit mereka mudah mengelupas dan kasar.

Jika ditanya kepada mereka yang berdepan masalah ini, sudah tentu banyak cara dilakukan untuk mendapatkan kulit sihat. Tambahan apabila ruam, kulit berkilat, kesan penuaan, garis halus dan kedut nampak ketara apabila kulit terlalu kering.

Antara faktor yang menjadi penyebab masalah kulit kering ialah kekurangan nutrien, air dan pendedahan terhadap cuaca yang tidak menentu. Sebagai jalan paling mudah sapuan losen dan krim pada dilakukan bagi mengelakkan wajah pedih dan mengelupas.

Dalam kebanyakan kes, kulit kering mudah terjadi berikutan cuaca sejuk, pengambilan ubat dan pemilihan kosmetik atau sabun yang salah. Selain itu, kelenjar sebum yang lambat menghasilkan minyak semula jadi juga boleh menyebabkan kulit kering.

Petua dari Korea, tip untuk kulit kering ialah pakai sheet mask setiap hari. Ini merupakan salah satu cara yang sangat popular di negara tersebut agar kulit jadi lembab dan toink toink gitu!

Selepas itu seperti biasa kembali pada amalan yang paling asas. Pastikan minum air kosong lapan gelas sehari. Mana-mana anda pergi, memang wajib ada botol air untuk anda minum supaya tidak ‘dehydrated’ juga bagus untuk kelembapan kulit.

Elakkan mandi air panas dengan kerap.Ya memang ramai yang memilih mandi air panas berbanding air dengan suhu yang normal. Memang seronok bila mandi air panas, tapi terlalu kerap mandi dengan air panas kesannya kulit akan jadi kering.

Jadi jika anda kerap mandi dengan air panas, pastikan anda pakai losen pada bahagian kulit tubuh dan juga pelembap untuk kulit wajah selepas mandi untuk mengembalikan kelembapan pada kulit.

HIJABISTA: Jika anda seorang yang gemar menonton drama Korea, pasti anda akan lihat ada ‘scene’ yang memperlihatkan aksi pelakon memakai sheet mask dalam rutin seharian mereka.


Tiada Lagi Skirt & Kasut Bertumit, Syarikat Penerbangan Ukraine Perkenal Uniform Yang Lebih Selesa & Sopan

Alexandrina Denysenko, seorang pramugari senior yang berpengalaman selama tujuh tahun, mengatakan bahawa dia kadang-kadang tidak mempunyai masa terluang untuk duduk semasa penerbangan dan selalu berharap dapat merehatkan kakinya yang bengkak setelah menghabiskan berjam-jam memakai tumit.

Kini, mimpinya menjadi realiti apabila SkyUp Airlines, syarikat penerbangan Ukraine memutuskan untuk menghentikan penggunaan kasut bertumit tinggi dan skirt pensil setelah mengumpulkan maklum balas daripada pramugari mengenai pakaian seragam mereka.

Pakaian seragam SkyUp yang baru untuk wanita kini merangkumi kasut Nike putih dan seluar oren longgar dengan seluar dan selendang sutera yang mana kedua-duanya dibuat oleh jenama Ukraine. Pemakaian T-shirt putih pula akan menggantikan blaus.

“Benar, kasut tumit tinggi kelihatan cantik namun kaki menderita dan membengkak pada akhir penerbangan kerananya. Berbanding sneakers, ia benar-benar selesa,” kata Alexandrina kepada Reuters.

“Minta dijauhkan, tetapi jika anak kapal harus melakukan pendaratan di air dan kecemasan, tumit boleh merosakkan tangga dan akan menyukarkan pergerakan,” katanya.

Syarikat itu mengatakan bahawa mereka meneliti sejarah seragam kru kabin dan memutuskan untuk membuang apa yang mereka sebut iaitu elemen ‘konservatif’ daripada penampilan pramugari.

“Walaupun gambaran kerja sebagai seorang pramugari wanita sangat popular, namun pekerjaan mereka menuntut banyak latihan fizikal,” kata ketua jabatan pemasaran SkyUp Airlines, Marianna Grygorash.

Pakaian seragam baharu ini akan dilancarkan secara rasminya pada 22 Oktober akan datang.

Marianna mengatakan syarikat itu juga merancang untuk melancarkan pakaian seragam baru untuk kru lelaki. Mereka akan mengenakan suit berbanding vest dan kemeja-T bukannya baju berkolar, digabungkan dengan kasut Nike hitam.

“Jika seluruh dunia dan semua fashionista memakai kasut, mengapa tidak membawanya ke dunia penerbangan?” kata pramugari Zoryana.


Setelah 5 Bulan Tanggal Tudung, Zila Seeron Kini Kembali Berhijab, Netizen Turut Doakan Dia ‘No Turning Back’

Setiap manusia itu tidak pernah lari dari melakukan kesilapan. Namun apabila sedar apa yang dilakukan hanya merugikan, pasti dibukakan hati oleh Allah untuk berubah. Begitu juga dengan bekas isteri Along (Cham) Zila Seeron yang telah mengejutkan ramai pihak apabila awal tahun ini telah membuka tudung dan tidak lagi berhijab. Namun akhirnya Zila sedar apa yang dilakukan itu salah dan dia kemudiannya kembali berhijab. Ini dapat dilihat dalam post terbaru di laman sosial dan ramai berharap Zila tak akan ‘no turning back’ .

Alhamdulillah, Zila sekali lagi mendapat hidayah dari Allah. Malah Zila sebenarnya lebih cantik berhijab dan nampak manis sekali. Zila juga dalam setiap kapsyen entrinya seperti menunjukkan dia juga telah terkesan dengan perbuatannya sebelum ini.

Perubahan imej Zila ini juga mendapat reaksi positif dari netizen.  Yang rata-rata pengikut Zila di laman Ig mendoakan Zila agar terus kekal berhijab dan maintain dengan imej demikian. Memang tidak dinafikan, bekas peserta akademi  fantasia 4 ini tampak cantik sekali mengenakan hijab semula.

@mett_bluez Wow cantik.cantik.cantik.cantik.cantik.cantikkkkkkkkkkkkkkkkkk.

@ainnshazreen manis zila bertudung.. semoga istiqamah..

@dasimasudin Alhamdulillah.ya Allah cantiknya zila bertudung. Jgn tanggalkan lagi ya. Manis dan ayu berlawanan dgn tak pakai tudung

Sebelum ini, Zila telah berkahwin dengan dikurniakan seorang cahayamata lelaki, Ahmad Danial yang berusia 5 tahun.  Walaupun dirinya pernah dilanda kontroversi, tetapi Zila juga sedar setiap yang berlaku pasti ada hikmahnya.

Followernya juga turut memberi kata-kata semangat dan motivasi kepada Zila untuk terus meneruskan kehidupan dan supaya belajar dari kesilapan.

@rosnisa.boneka Moga kali ni lebih istiqamah ye.. insyaallah..

@miss_rossa88 Teruskan istiqamah.. cari la kwn2 yg dpt membantu kita utk terus istiqamah

@nurshafaati  Zila, akk doakan zila berjaya dan akn terus berjalan menuju Allah Yg Satu. InshaAllah. Zila bdk baik. Sbb akk knl zila seadanya.. Miss u so much, dik


Tak Mustahil Untuk Memiliki Kulit Yang Cerah, Hanya Dengan Bahan Semula Jadi Yang Murah Ini! Cubalah!

Siapa yang tidak mahu memiliki kulit yang sihat berseri? Sungguhpun ia bukanlah perkara yang sukar untuk dimiliki namun tidak mustahil untuk anda mula mengamalkan beberapa rutin terbaik bagi memberi kebaikan kepada kulit anda.

Bagi mereka yang inginkan khasiat semula jadi dan gemar untuk mencuba, apa kata amalkan beberapa petua yang murah dan mudah ini bagi menjadikan kulit cerah di samping menyihatkan.

Yogurt

Ia mengandungi asid laktik yang bertujuan memutihkan. Ramuan berikut sesuai untuk semua jenis kulit. Caranya, gosok perlahan yogurt pada kulit wajah. Biar selama beberapa minit dan kemudian cuci dengan air suam. Lakukan sekali setiap hari selama beberapa minggu untuk melihat kesan ketara.

Oren

Bahan utama dalam produk penjagaan wajah adalah Vitamin C. Ia mencerah ton kulit selain menjadikan tekstur kulit lebih halus dan menganjalkannya.

Madu

Terkenal dengan kebolehannya mencerahkan wajah dan juga agen melembap. Kulit kering adalah sebab utama ketidaksamarataan warna kulit wajah. Madu juga punyai agen antibakteria yang membantu memudarkan kesan jerawat atau tompok gelap.

Lemon

Sama seperti oren, ia memiliki kandungan Vitamin C yang tinggi. Ia menggalakkan pertumbuhan sel kulit baru yang lebih baik. Lemon juga mempunyai kandungan antioksida yang tinggi, bagus untuk kompleksi kulit anda.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kongsi Kisah Wanita Dirogol Abang Ipar Sendiri, Farrah Adeeba Nasihat Ibu-Ibu Perlu Rapat & Percaya Dengan Anak Perempuan Mereka

Kes dirogol oleh ahli keluarga sendiri bukanlah satu kes yang baharu. Boleh dikatakan ia kerap berlaku di sekeliling kita sendiri tanpa disedari. Ahli keluarga yang disangka mampu melindungi akhirnya membunuh kepercayaan itu sendiri hingga sanggup menodai ahli keluarga sendiri. Dimana agaknya sikap tanggungjawab itu?

Menurut satu posting di laman Instagram milik personaliti bernama Farrah Adeeba, seorang wanita berusia 46 tahun telah berkongsi dan mengadu tentang dirinya yang pernah dirogol oleh abang iparnya sendiri sewaktu dia berusia 15 tahun. Apa yang menyedihkan adalah wanita ini tiada keberanian untuk memberitahu ahli keluarganya kerana abang iparnya itu merupakan antara orang kepercayaan dan kesayangan ibu bapanya.

Kakak wanita itu akhirnya bercerai dengan abang iparnya dan dia terpaksa berkahwin dengan bekas abang iparnya itu. Malangnya, orang luar termasuk ahli keluarganya menuduh dia sengaja menggoda abang iparnya. Sudahlah dipandang jelek oleh ahli keluarga sendiri, suami yang dikahwini juga mengabaikan tanggungjawabnya sebagai seorang suami. Sudahlah tidak rasa bersalah dengan kelakuan kotornya itu.

Allahuakbar, memang berat dugaan yang ditanggung oleh wanita ini. Walaupun sudah beberapa tahun berlalu, tetapi semua perbuatan keji itu tidak pernah terhapus dari ingatannya. Dia turut berpesan agar semua ibu-ibu diluar sana mendekatkan diri dengan anak-anak dan jangan terlalu berkeras dengan anak-anak.

Farrah Adeeba yang kini sedang aktif mengendalikan kempen CSR #stopperogoldarirumah turut menyuarakan pendapatnya berkenaan kes ini. Menurutnya, ibu-ibu perlu akrab dan sentiasa percaya kepada anak sekiranya mereka mengadu yang dirinya dianiaya, didera atau dirogol. Betapa besarnya peranan seorang ibu di dalam hal ini.

Apa pun, Hijabista harapkan wanita ini tabah dengan segala dugaan yang melanda di dalam hidupnya. InsyaAllah disebalik dugaan itu, pasti ada hikmahnya. Sekiranya ada orang terdekat mengadu dengan anda, pastikan anda membantu mereka. Jangan biarkan mereka terkapai-kapai sendirian.


Elak Muka Berminyak, Ini Senarai Loose Powder Yang Best Di Drugstore. Murah & Terbaik!

‘Loose powder’ merupakan antara item solekan yang harus dimiliki oleh setiap wanita. Kebanyakan wanita mengabaikan penggunaan ‘loose powder’ kerana menganggap ia sebagai item yang tidak penting.

Ternyata anda salah kerana ‘loose powder’ berfungsi sebagai penutup pori-pori pada wajah dan membuatkan solekan anda nampak flawless serta tahan lebih lama. Ia juga sangat sesuai digunakan oleh individu yang mempunyai kulit berminyak.

Mostly loose powder ni fungsi dia sama ja. Yang beza hanyalah texture, harga dan brand.

Apa fungsi loose powder ni?
Okay ena terangkan sikit apa fungsi loose powder. Dalam bahasa melayu, loose powder ni ialah serbuk longgaq hahahaha. Betui kan? Tak caya pi tgok kat google translate. Hahaha. Gurau ja.

Kenapa kena pakai loose powder?
Untuk bagi makeup tahan lebih lama. Texture yang halus dapat menutup pores dan membuatkan makeup nampak flawless.

Loose powder juga sgt sesuai untuk kulit berminyak, sbb dia dapat bantu control minyak yang ada dan dapat elakkan dari muka nampak berkilat disebabkan minyak.

Bila nak pakai?
Pakai selepas sapu foundation. Dengan menggunakan powder brush, layang-layangkan ke seluruh muka. Boleh juga digunakan untuk elakkan lebihan eyeshadow jatuh ke pipi, letak loose powder guna sponge di bawah mata. Lepas dah habis mekap bahagian mata, guna brush untuk sapu lebihan loose powder.

Nak pakai loose powder sahaja lepas sapu foundation pon boleh. Fungsi dia sama macam compact powder/2WC powder cuma loose powder ni tak cakey.

Dia punya keburukan pulak, kalau tak remove makeup betul-betul macam biasalah, boleh buat pores tersumbat. Jangan pakai makeup lama-lama nah.

Apa maksud translucent pulak? Ok translucent adalah semi-transparent maksudnya separa tak nampak. Dia jadi colourless bila pakai. So dia match ikut skin tone kita. Tapi bukan 100%.

Okay. Selamat membelek!

Harga yg ena letak semua NORMAL PRICE kat Watsons

Mesti ramai tak tau nak sebut nama brand ni kan. Meh ena ajaq. Ramai sebut ‘bojos’ ‘bojois’ ‘bujar’ ‘bonjor’ (mentang2 dari paris). Sebutan yang betul ialah ‘bojua’. ‘S’ kat blkg tu tak payah sebut pun.

Dulu masa mula-mula ena berjinak dalam bidang makeup ni, biasalah kita guna makeup semua yang budget bawah RM100. So ena pun pakai yang ni. Memang best pakai loose powder ni. Texture dia sangat sangat halus. Senang sangat sapu kat muka. Tak buat makeup smudge pon.

Dari segi warna pulak, dia bukan ikut tone kaler (translucent), dia ada dua code. So ena guna code 01 sbb warna dia kekuningan. Tapi bila apply kat tanned skin, ena just apply kat area bawah mata, t-zone sahaja.

Sesuai untuk semua jenis kulit.

Harga: RM52.90

Sapa yang suka makeup nampak berkilat-kilat boleh la pakai hat ni. Sebab dia ada shimmer. Sesuai untuk last touch up selepas pakai powder. Sebab dia ada effect shimmering. So apply kat kawasan tertentu ja seperti tulang pipi, dahi, batang hidung dan dagu.

Actually brand ni mostly chinese yang beli. Memang laku gila. Sebab depa suka natural makeup. Dan produk-produk yang lain pun not bad dia punya quality.

Ada satu warna sahaja. Sesuai untuk kulit cerah, sawo matang ok.

Sesuai untuk semua jenis kulit dan big pores.

Harga: RM59.90

Texture yang seumpama jenama terkenal, Laura Mercier. Tapi kalau yang ni berbanding dengan Bourjois, Bourjois punya texture lagi halus. Depends on skin. Sebab katanya yang ni tak membuatkan kulit kering. So dry skin boleh cuba yang ni.

Pilihan warna ada dua code. Walaupun dia tulis translucent, tapi dia tak begitu ikut warna kulit kita. So kena try dulu sebelum beli.

Sesuai untuk semua jenis kulit.

Harga : RM62.90

Yang ni produk baru dari Maybelline. Hehe. Texture yang sangat halus dan sesuai untuk semua warna kulit. Macam nak try pulak sebab first time try memang amazed gila.

Sesuai untuk semua jenis kulit.

Harga: RM30.90

Bagi ena texture dia just fine. Tak sehalus loose powder yang lain. Tapi untuk dry skin boleh cuba. Then, dia ada dua code. Selalu ena suggest code 02 ni untuk tanned skin. Sbb warna dia gelap sikit berbanding loose powder jenama lain.

Sesuai untuk semua jenis kulit.

Harga: RM29.90

Yang ni lagi satu ramai tak reti sebut brand dia. Ada yang sebut ‘2in1’ dah macam coffee mix dah. Hahahaha. Sebut macam yang hampa nampak ‘in 2 it’ ‘ in to it’ ? 2=to

Hat ni kalau pakai, sakit mata orang tengok sebab shimmering dia memang banyak weh. Lagi banyak dari Kate Tokyo tu. Sapa yang suka mekap merelit lip lap lip lap boleh la pakai. Hahahahaha.

Sesuai untuk semua jenis kulit

Harga: RM19.90


Serum Anti-Aging Wajib Pakai Kalau Nak Nampak Sentiasa Awet Muda, Ini List Serum Yang Boleh Anda Pilih

Fungsi serum pada kulit bergantung kepada kandungan bahan aktifnya. Serum berfungsi untuk merawat kedutan, jeragat, pigmentasi, antipenuaan, mencerahkan kulit dan antiradang. Jenis serum pula bergantung kepada bahan aktif yang terkandung di dalamnya.

TIP PEMILIHAN SERUM:

*Cuba serum terlebih dulu pada kawasan kecil di muka untuk memastikan kesesuaian terhadapnya. Jika cairan sesuai, biasanya ia tidak berminyak dan tiada reaksi seperti kemerah-merahan atau gatal.

*Serum harus dipakai selepas mencuci muka dan penyegar iaitu sebelum memakai losen atau krim. Jika sudah memakai losen atau krim, kadar penyerapan serum akan berkurangan kerana bahan pelembap petrolatum dalam losen atau krim sudah menyelaputi permukaan kulit dan menghalang penyerapan serum secara efektif.

*Jika anda mempunyai kulit berminyak, serum saja mungkin sudah cukup, tidak perlu krim atau losen.

*Jika pori muka tersumbat dan banyak komedo seperti bintik putih dan bintik hitam, lebih baik lakukan rawatan menggunakan bahan sental dan pengelupasan terlebih dahulu supaya serum lebih menyerap ke dalam kulit.

*Wanita berusia 40 tahun ke atas yang berkulit kering dinasihatkan menggunakan gabungan serum dan krim untuk kesan lebih intensif.

*Jika tidak begitu rajin memakainya, banyak langkah penjagaan wajah yang boleh dipilih. Pakai serum pada waktu pagi dan krim atau losen pada waktu malam kerana waktu pagi dan tengah hari kulit terdedah pada cahaya matahari terik jadi kulit lebih berminyak.

*Gunakan krim atau losen pada waktu malam terutama jika tidur di bilik berhawa dingin kerana kulit lebih cenderung kekeringan.

Berikut ENAM pilihan serum yang sesuai dipakai bagi memastikan kulit kekal awet muda.

Mampu untuk mengurangkan jerawat, blackhead serta whitehead dengan bertindak membersihkan pori terbuka. Selepas toner, serum boleh diaplikasi pada wajah dengan cara mengurut perlahan-lahan pada kulit untuk penyerapan yang bagus. Sesuai digunakan untuk mereka yang mempunyai kulit berminyak untuk mengawal sebum berlebihan pada kulit muka.

Mempunyai sumber Vitamin C, juga dikenali sebagai L-Ascorbic Acid meningkatkan pengeluaran kolagen dan mempunyai sifat antioksidan penting untuk menjaga kulit dari penuaan serta tona tidak sekata. Sistem ini disokong dengan penambahan sfera dehidrasi HA bermaksud Hyaluronic Acid, yang berupaya menarik 1,000 kali berat ke dalam air.

Serum ini mampu mengembalikan keanjalan serta memberi penampilan awet muda. Ianya juga membantu mencerahkan parut dan melindungi cela pada wajah anda selepas beberapa minggu. Kulit anda akan tampil lebih glowing. Sesuai untuk semua jenis kulit terutama yang bermasalah seperti sensitif.

Nutox Advanced Serum Concentrate memberi tumpuan kepada dua ciri utama, Actigenic +, dan B’Nest Collagen. Gunakan secara konsisten bagi mengurangkan kesan penuaan seperti garis halus, kedut, dan kekusaman.

Serum Eucerin ProAcne mengandungi 100% Natural Acid, mengurangkan jerawat dalam lapisan kulit wajah. Teksturnya cepat menyerap, tidak menyumbat liang pori, bebas paraben dan sangat lembut terutamanya pada kulit yang mudah rosak seperti sensitif.

Serum dari The Face Shop ini mengandungi 3 bahan semulajadi utama yang diproses menggunakan herba tradisional Korea untuk membantu menaikkan kembali seri wajah akibat kekusaman dan penuaan. Ginseng, Safflower dan Goji Berry adalah diantara bahan tambahan yang telah diproses kedalam serum ini agar kulit nampak kekal awet muda sentiasa

HIJABISTA: Wanita berusia 40 tahun sangatlah digalakkan memakai serum kerana kulit mulai kering, pigmentasi dan garis halus mula muncul. Walau bagaimanapun pemakaian serum bukan hanya bergantung pada umur sahaja tetapi lebih kepada jenis dan masalah kulit.

Sumber kredit: Productnation.com


PU Azman ‘Bawa’ Khabar Gembira #StayAtHome: “Kalau Kita Rasa Kita Beriman, Maka Wabak Ini Adalah Rahmat”

Perintah Kawalan Pergerakan (PKP) akan dilanjutkan sehingga 14 April 2020. Oleh itu rakyat diseru untuk #stayathome dalam usaha untuk memutuskan penularan wabak #Covid19.

Namun masih ada yang masih degil sedangkan hakikatnya ini adalah usaha untuk kita semua ‘melawan’ wabak ini. Dalam masa yang sama kita jangan putus berdoa kepada Allah agar #Covid19 ini segera berakhir.

Baca perkongsian PU Azman tentang #StayAtHome

عن عائشة أم المؤمنين أنَّها سَأَلَتْ رَسولَ اللَّهِ ﷺ عَنِ الطّاعُونِ، فأخْبَرَها نَبِيُّ اللَّهِ ﷺ: أنَّه كانَ عَذابًا يَبْعَثُهُ اللَّهُ على مَن يَشاءُ، فَجَعَلَهُ اللَّهُ رَحْمَةً لِلْمُؤْمِنِينَ، فليسَ مِن عَبْدٍ يَقَعُ الطّاعُونُ، فَيَمْكُثُ في بَلَدِهِ صابِرًا، يَعْلَمُ أنَّه لَنْ يُصِيبَهُ إلّا ما كَتَبَ اللَّهُ له، إلّا كانَ له مِثْلُ أجْرِ الشَّهِيدِ.

Maksud :Daripada Aishah, “Aku bertanya Rasulullah ﷺ tentang wabak taun. Baginda ﷺ jawab itu adalah AZAB yang Allah turunkan kepada sesiapa yang Allah kehendaki. Allah jadikan penyakit itu sebagai RAHMAT kepada orang-orang beriman. Tiada sesiapa yang ditimpa taun dan duduk tetap di negerinya dalam keadaan sabar, mengharapkan ganjaran Allah dan yakin jangkitan yang berlaku adalah ketentuan Allah, melainkan Allah akan memberinya pahala Syahid”. (Sohih Bukhari).

Jadi korang fokuskan perkataan azab dan rahmat. Kalau kita rasa kita beriman, maka wabak ini adalah rahmat.

Tu kena tepuk dada sendiri.

Satu lagi, fokuskan perkataan sabar dan mengharapkan ganjaran. Kalau ada dua sifat ini, kitalah orang yang Nabi tujukan hadis ini.

Yes, tak dinafikan kita akan fikirkan tentang rindu, makan dan gaji. Masing-masing ada tekanan sendiri. Samada dari syarikat besar sampailah yang tiada rumah.

Tapi Allah akan berikan ketenangan dalam jiwa mukmin tak kira siapa pun dia.

Jangan lupa frontliners kita. Kalau kita bagi alasan tak kuat, Cik Man pun rasa tak kuat.

Kita semua rasa tak kuat. Tapi kita kena paksa untuk kuat.


7 Cara Mudah Bagi Dapatkan Jawline Bak Angelina Jolie. Kena Rajin Sebut A,E,I,O,U!

Apabila melihat Angelina Jolie, pastinya mata kita akan tertumpu kepada rupanya yang jelita selain memiliki tulang rahang atau jawline yang cantik di wajahnya.

Sebenarnya, kita juga boleh memiliki jawline yang cantik sepertinya cuma samada kita rajin atau tidak sahaja berusaha untuk mendapatkannya. Mudah jelah sis! Cuba ikut 7 langkah mudah di bawah ini kalau nak jadi cantik macam Angelina Jolie.

1. Praktis menyebut huruf ‘A, E, I, O ,U ‘ setiap pagi dan juga malam sebanyak 40 kali. Kena rajin lakukan senaman ini kalau nak lihat wajah korang jadi kurus.

2. Sebut huruf  X dan O sehingga korang membentuk sebuah gerakan membuka dan menutup mulut. Kalau korang nak tahu, senaman X-O merupakan senaman muka yang sangat famous.

3. Senaman tepuk dagu. Tepuk dagu korang dgn menggunakan belakang tangan setiap pagi dan malam sebanyak 40 kali.

4. Ini dinamakan senaman korea. Sebut Ma Me Mi Mo Mu sebanyak 10 kali. Teknik ini menguatkan otot muka dan juga bibir.

5. Senyum lebar sambil menutup rapat bibir dan tahan selama 15 saat. Kemudian lakukan senyuman lebar dgn menampakkan semua gigi korang dan tahan selama 15 saat.

6. Tutup mulut dan kembungkan kedua pipi. Korang tahan selama 5 saat. Kemudian, korang lakukan pada pipi kanan dalam kiraan yang sama dan ulang langkah ini beberapa kali.

7. Bentukkan bibir korang seperti huruf O. Buat beberapa kali dan lepaskan perlahan-lahan hingga senyuman korang jadi selebar-lebarnya. Ulang beberapa kali okay.

Macam tidak logik pula caranya namun jangan pandang rendah sis kerana ramai dah berjaya selepas mencubanya. Amalkan secara konsisten dan anda pasti akan dapat lihat kesannya nanti.


10 #OOTD Ibu Dan Anak Selebriti Yang ‘Stylish’ Di Pagi Syawal, Boleh Dijadikan Inspirasi Untuk Para Hijabi

Waktu Syawal memang waktu yang ideal sekali untuk kita melaram sakan lebih-lebih lagi berbaju sedondon dengan keluarga. Iyalah, jarang dapat peluang nak pakai begini pada hari-hari biasa kan. Selebriti juga tidak ketinggalan berpakaian sedondon bersama pasangan dan anak mereka. Jom kita lihat antara fesyen selebriti bersama ibu ataupun anak mereka.


Doa Tidak Dimakbulkan Sebab Diri Sendiri. Di Mana Silapnya?

Sebagai hamba, doa merupakan cara untuk berkomunikasi dengan sang pencipta. Doa juga merupakan senjata utama buat orang mukmin. Pernahkah anda terasa ingin putus asa apabila kerap berdoa tetapi tidak dikabulkan? Jangan risau, ini ada penyelesaiannya!

Sebagai manusia biasa, sifat mudah putus asa itu perlu dijauhkan kerana ianya menunjukkan anda ini seorang yang tidak sabar. Jika anda inginkan sesuatu, usaha itu paling penting. Selain itu, sabar dan bermuhasabah adalah perkara yang patut anda lakukan. Jangan sesekali befikir bahawa doa anda tidak diterima.

Jangan putus asa dahulu, pastikan anda selidik di mana kekurangan yang kita tidak sedar kita lakukan semasa berdoa. Melalui perkongsian di Facebook Khairul Hakimin tentang kuliah subuh yang menyatakan tentang doa lambat makbul adalah beberapa sebab iaitu:

Perkara utama yang anda perlu ingat adalah doa adab berdoa perlu mula dengan memuji Allah SWT sebelum meminta sebarang hajat yang diinginkan. Berdasarkan riwayat Abu Hurairah R.A berkata Rasulullah SAW menceritakan tentang bacaan Al-Fatihah di dalam solat. Allah telah membahagikan solat kepada dua bahagian. Untuk diri-Nya dan untuk para hambaNya.

Maka jelas dalam surah al-Fatihah terdapat 5 pujian terhadap Allah SWT. Jadi anda boleh mencuba untuk memulakan dengan pujian sebegitu.

Artikel Berkaitan:

Kadang-kadang kita terlampau fokus pada diri sendiri sampai lupa untuk berdoa pada ibu bapa, mertua, adik beradik, keluarga dan sahabat terdekat. Tahukah anda, jika doa anda minta itu tanpa pengetahuan individu tersebut ianya adalah mustajab. Kerana Rasulullah juga bersabda bahawa malaikat yang diutus oleh Allah setiap kali seseorang itu mendoakan saudara muslimnya dengan doa yang baik dan malaikat akan amin kan doa tersebut dan anda akan beroleh manfaat yang sama. (Riwayat Muslim)

Malah, dalam riwayat lain juga berkata, Allah akan makbulkan doa anda sekiranya doa itu secara ghaib di mana dilakukan tanpa pengetahuan orang yang didoakan.

Ramai antara ketika selepas habis sahaja solat pasti ingin menghabiskan dengan sepantas mungkin. Jika anda di dalam keadaan terburu-buru maka doa itu pun sukar untuk makbul. Jangan membaca doa dengan secara terburu-buru kerana anda sendiri tidak tahu apa yang diinginkan. Seeloknya, anda mengambil masa untuk berdoa dan meluahkan apa yang anda rasai dan apa yang anda inginkan. Tidak menjadi masalah untuk anda mengambil masa.

Selalunya, orang yang tergesa-gesa yang ingin doanya dikabulkan adalah orang yang mudah sangat berputus asa dengan enggan berdoa kembali. Sebagai hamba kita selalu lupa dan ingin tergesa-gesa. Oleh kerana itulah, orang yang tergesa-gesa ini selalu merasakan doanya tidak dikabulkan dan mudah sangat untuk mereka berputus asa lalu malas untuk berdoa lagi.

Ramai antara kita yang berdoa tetapi tidak ramai jiwanya merasakan rendah diri. Tidak penuh tunduk dan juga khusyuk kepada Allah. Oleh itu, jika kita mempunyai sikap beradab, pasti doa yang diminta penuh dengan merendah diri, khusyuk dan penuh dengan pengharapan kepada Allah SWT. Maka dengan itu, kita bakal menghampiri pintu kemakbulan.

Menurut Imam al-Hasan al-Basri rahimahullah berkata: “Mereka (orang-orang soleh) dahulu berdoa dengan bersungguh-sungguh, terdengar hanyalah suara perlahan/lembut,”

Ada manusia yang selalu merasakan dirinya mulia. Di mana, mereka memikirkan dia akan mendapat apa sahaja. Apa yang perlu dilakukan adalah, rendahkan diri serendah-rendahnya semasa meminta doa. Sama seperti Tadharru’ yang bermaksud merendahkan diri dan tunduk taat. Manakala, Khufyah pula adalah berdoa tidak terangan-terangan dengan suara yang lembut (Rayuan yang penuh dengan pengharapan)

Jika anda berdoa pastikan untuk susun doa anda terdahulu. Ini kerana akan memudahkan proses doa anda. Bermula dengan solat dan diikuti dengan zikir, istighfar, zikir memuji Allah, membaca surah Al-Fatihah, Ayat Kursi dan akhir sekali berdoa.

Ramai yang mengambil remeh soal kebersihan. Jika anda tidak bersihkan ruang solat dan menganggap ia bersih salah ya. Sekali sekala, anda boleh membersihkan sejadah, kemas, tepuk dan vacuum. Sama juga seperti telekung, kopiah. Jangan biar lama-lama. Paling-paling 3 ke 5 hari perlu basuh ya!

Sentiasa mengamalkan dan mengutamakan yang wajib. Bermula dengan solat dahulu baru berdoa. Jika ada kesilapan, minta maaf dahulu baru berdoa dan taubat dahulu sebelum meminta-minta.

Kesimpulannya, berdoalah jika kita menginginkan sesuatu itu. Akan tetapi, belajarlah bersabar untuk doa dimakbulkan. Kadang-kadang doa itu tidak dimakbulkan bukan kerana Allah tidak mendengar tetapi ianya tidak baik buat kita. Selain itu, mungkin doa itu akan dimakbulkan tetapi lambat sedikit. Maka, janganlah anda berputus asa dengan rahmat Allah dan terus menghukum bahawa doa kita belum dimakbulkan atau dimustajabkan.